text:
Ubu rwose njye namaze guhitamo : Nzabaho nigenga cyangwa mpfe mbiharanira !
Mu ndirimbo yubahiriza igihugu cy’u Rwanda iriho ubu hari interuro yakomeje gutera amakenga abatekereza ! Ni yayindi y’indunduro igira iti « Maze ijabo ryawe riguhe ijambo ».
Ni iki gihishe inyuma y’iri jabo ?
Ijambo « ijabo », ntirisobanura gusa « kwihagararaho (self-confidence) ibi bikwiye umuntu w’umugabo uhamye, ahubwo rishobora no kuvuga «gutsimbarara no kutava ku izima kabone n’iyo waba uri mu mafuti » ! Harya ngo amafuti y’umugabo nibwo buryo bwe ?
Abagize Agatsiko-Sajya bifuje ko iri jambo ryajya mu ndirimbo yubahiriza igihugu kuko , kuri bo, ari ryo babona nk’ inkingi-shingiro y’ubutegetsi bwabo , ni ukuvuga ubutegetsi butava ku izima n’iyo ari ngombwa, ari nabwo bwitwa ubutegetsi bw’igitugu cya gisilikari ! Bifurizaga u Rwanda kugira ijambo mu ruhando rw’amahanga rutabikesheje ubuziranenge n’ubutwari bwubaka , ahubwo rubikesheje gusa kwihagararaho mu buryo bwo kwirarira, kwishongora, kwiyerekana uko utari, KUBESHYA amahanga ! Ni iki kindi tutarabona ngo dusobanukirwe ?
Iyi nteruro y’indirimbo yubahiriza igihugu yuzuzwa kandi n’ijambo Nyakubahwa Perezida wa Repubulika yakomeje kujya acengeza mu Banyarwanda hato na hato, n’iyo bari gusinzira izuba riva kubera inzara, ngo bagomba « Kwihesha agaciro » ! Gusa twaje kumenya ko ibyo kwihesha agaciro aba avuga bitareba Abanyarwanda bose iyo twitegereje uko abahungeta, uko Agatsiko ayobora gahonyora uburenganzira bwabo, kakabatesha agaciro ku manywa na nijoro ! Iyo umukuru w’igihugu n’abambari be bavuga ibyo kwihesha agaciro rero biba bireba Agatsiko-Sajya konyine, ni ko kadahwema kwiheshereza agaciro mu bikorwa binyuranye bihohotera rubanda harimo nko kubambura imitungo yabo ku gahato!
Icyo abahanga barangije gutera imboni ni iki : iyo wumvise umuntu yarasizoye, agahora yidoga amaranira kwihesha agaciro mu bandi ku ngufu, ni ikimenyetso kidakuka ko we, muri we, aba yiyumvamo ko ntako afite (complexe d’infériorité)! Aho umuco mubi wo kuyoboza abandi igitugu n’iterabwoba rikaze, kwigwizaho imitungo birenze igipimo no gutoteza abo ukeka ko bagusumbye, si aha ushora imizi hagamijwe guziba icyo cyuho (combler un vide existentiel) ?
1. Dore IKOSA rikomeye ryahitanye FPR-Inkotanyi
FPR-Inkotanyi igitangira urugamba mu 1990, twajyaga twumva abantu bamwe mu bari bayigize batanga ibiganiro, ukumva baratanga ingingo zisobanutse, wakomeza kubakurikirana ukumva bafite ishusho y’igihugu cyiza bashaka kubaka gishobora kuba kiruta u Rwanda twari dufite icyo gihe ! Bari bifitemo ubwenge bujya gusa na rukuruzi yakweze bamwe mu Banyarwanda bajijutse, bumvaga ko FPR n’ubwo irwana, ishobora kuba koko ifite icyo irwanira kizima, nko gukemura burundu ikibazo cy’ ubuhunzi, gukuraho ingoma y’igitugu no kuzanira Abanyarwanda ubutegetsi bushingiye ku mahame ya demokarasi, guca ivangura ryose hagati y’amoko, gukosora irondakarere, kuzana iterambere rirenze iryo twari dufite, n’ibindi. Kandi rero nta wahagarara ku maguru yombi ngo avuge ko ibi bibazo bitari insobe.
FPR yari ifite abantu b’incabwenge bayivugira, ari Abahutu ari n’Abatutsi, ukumva koko mu byo bavuga harimo byinshi bifite ireme !
Nyamara aho FPR imariye gufata ubutegetsi, mu 1994, abo Bacurabwenge bayo twarabarabutswe gato, badushushanyiriza ku mpapuro ICYEREKEZO bise 2020, cyangwa VISION 2020 mu magambo ya gihanga, nyuma bagenda bazimira buke buke….tuyoberwa irengero ! Aho ibishushanyo babisize niho bikiri, gusa nabizeza ko bishyinguye neza mu isanduku y’icyuma, n’imbeba y’inyaryenge ntiyabigeraho!
Ngaho se bavandimwe namwe nimumbwire uko mubibona : hari abantu bakiba muri FPR ? Ko Abahutu bayo bari barize amashuri bo tuzi aho yabashyize, ba Batutsi b’incabwenge bayirataga imigabo n’imigambi barengeye he?
N’ubwo bitajya bivugwa nyamara birababaje cyane ! Hari abo tuzi neza bakukuza kubera izabukuru bagororewe kwibagirana, ab’amarere bishwe « bazize abagizibanabi batashoboye kumenyekana », abandi ntibatinze kongera gufata iy’ubuhungiro bakiza amagara yabo, abasigaye bagirwa ibiragi , abatabyemeye bahindurwa ukundi, nko mu kanya ko guhumbya ijisho baba babaye IBIGARASHA BICITSE n’ISAZI !!!!
Kuva icyo gihe FPR-INKOTANYI twari twarumvise mu nkuru yabaye nk’iburiwe irengero, badushumbusha FPR nshya yitwa INTORE. Kuva ubwo Agatsiko kayiyoboye kafashe « stratégie » nshya y’iterambere ridasanzwe :
Kahisemo guhigika Abacurabwenge kihitiramo kuzamura ABACURABINYOMA n’ABATEKINISIYE b’AMADOSIYE ashinja inzirakarengane. Aba bo kandi akarusho kabo ni uko icyitwa ubwenge, ubushishozi no gushyira mugaciro nabyo babishyize mu gisanduku gikozwe mu giti, barafunga barakidedeza, ahasigaye barakugendera bakibika mu KIVU. Ikindi kizakubwira BENABO, ni uko iyo bagize ngo bafashe ijambo imbere y’imbaga y’abantu, bagerageza kubasobanurira ukuntu ibara ry’umutuku bareba imbere yabo atari umutuku nk’uko babireba ahubwo ari umukara w’igitsiriri…..urabireba ugasanga ari urwenya gusa gusa, umuturage akabakwenera ku mutima akabihorara, ati nzaba ndeba amaherezo y ‘izi BARINGA, ntashobora kuba mazima mba ndoga umwami !
Ng’uko uko UMUJENERALI UTAZI GUSOMA NO KWANDIKA yahinduwe indatwa, agaragazwa nk’umutagatifu utagira inenge, n’urugero twese tugomba kwitegereza no gukurikiza! « Jenerali Autodidacte » yafashe ijambo yigisha abarimu amateka y’u Rwanda; anyuzamo yereka urubyiruko uko Karachnikov (ikaramu ndende !) ikoreshwa neza kugira ngo igarike imbaga Abanyarwanda; bivaho ahugura Abaporofeseri ba Kaminuza mu byerekeye siyasa; asozereza ku kwigisha Tekinoloji abaturage bo mu Kagari n’Umurenge, ishingiye ku gipindi gituma bambura n’imyenda bambaye bakayimuha agatwara. Hanyuma aho aboneye umwanya na we ajya kwiga Alufabe (alphabet) mu ishuri rikuru rya ULK kugira ngo azahasohokane impamyabumenyi ihanitse nk’abandi !
Ako kaduruvayo kose kadashobotse Agatsiko-Sajya kagahinduye nka siyansi (science), gatangazwa no kubona Abanyarwanda bicecekeye, kagira ngo babyemeye ! Amaze kubona ko n’abarimu baminuje bahisemo gufunga umunwa no kugenda bubitse umutwe nk’ibihwagari, nibwo Umukuru w’Agatsiko aciye iteka ritazibagirana mu mateka y’u Rwanda, dore ko yanaritangarije mu ntebe y’amahame, ati : “INJIJI NI ABIZE”, kandi koko biremerwa ! Kuva icyo gihe igihugu cy’u Rwanda si ukwiyubakira kuri iryo hame cyiva inyuma !
2. None nanjye ndibaza, kandi nkagaruka nkanisubiza!
Mu Rwanda haracyaba abantu bize, aba bitwa intellectuels ? Niba se bakibaho baracyiyumvamo agashashi k’ukwemera ko bafite inshingano yo kuba Urumuri n’Umukiro wa Rubanda nk’uko Kaminuza nkuru y’u Rwanda yari yarabigize intego iteye ishema ? Barapfuye se ngo dukureyo amaso ? Barasinziriye se ngo twizere ko umunsi umwe bazakanguka ? Niba rwose mukiriho nimunsubize : Muzakomeza gukururwa ku kiziriko nk’ihene mwerekezwa mu manga (mteremko) kugeza ryari ? Ubwo se inyiturano ibaye iyihe ihawe abaturage bari barashyize amizero yabo muri izo ntiti, bitangiye, bakigomwa byinshi kugira ngo barihirwe amashuri ?! Kubarekera mu menyo ya Rubamba ? Koko niyo ngororano bakwiye ?
Wa mugani mujye mureka twicare twibaze ariko tunishakemo ibisubizo nk’Intore ! Naba narigiye kumenya, ntari injiji, nkagira ntya nkinjira mu kimodoka kinini (Bisi) , njyewe n’umugore wanjye n’abana , n’ababyeyi banjye, n’abavandimwe banjye bose, nuko ngafata urufunguzo (clé de contact) nkaruha IMPUMYI yabuvukanye ngo abe ariyo idutwara ? Ubwo se koko wa mugani sinaba narigiye ubusa , mbese koko ndutwa n’iyo mpumyi intwara ntaho yize iby’imodoka, yewe nta n’ubushobozi bwa kamere ibifitiye ? Iyo mbonye itangiye guta umuhanda, nkayireka ikikomereza ituganisha mu irimbi, ubwo koko navuga ko ntari injiji n’aho naba narangije za Kaminuza? None se koko tubyemere nk’ihame ko « ushobora kwinjira muri Université uri imbwa ukazasohokamo uri Iyumuriizo »? Aho kuba twarahisemo kwicecekera , imyaka igashira indi igataha, kandi IHURIZO RIKOMEYE riri imbere y’amaso yacu, ntibivuga ko twaciye ukubiri n’urumuri, isari ikaba yarasumbye iseseme?
Ibi bibazo byose birakomeye ariko nyamara Umusizi yariraririye ngo yabisubiza byose uko bingana mu nteruro imwe rukumbi , iyo atubwira ngo ntitukibeshye nk’abashenzi kandi twararezwe mu Bafurere, akagusha ku ntego yiyamira ati “ Burya guceceka bishobora kutaba ubucucu, bikaba gucengerwa n’ibyo uzi, ugacira iyo mu nda ugatuza”, mu gihe ugitegereje umunsi n’isaha bikwiye.
Koko nta mwana w’umuntu ufite ubushobozi bwo guhagarika urumuri rw’izuba, ashobora kurwibeta by’akanya gato yicaye mu gacucu ariko amaherezo rugera aho rushaka !
3. OYA shenge, ISHEMA RY’U RWANDA si iryo tumaze iminsi dukingwa mu maso !
*Ishema ry’u Rwanda si Jenerari w’impumyi n’ibisumizi bye, kabone n’iyo yaba yarazobereye mu kurasa no kumasha, ndetse akabyitoreza ku Benegihugu abeshya ko ashakira amahoro, akabacura inkumbi izuba riva, ahasigaye akivuga ibigwi ari nako yiyambika imindende, yidoga hose ko ari we ntwari Rwagitinywa.
*Ishema ry’u Rwanda ntiriteze gutangwa no kurunda ibitwaro bya kirimbuzi, bivusha amaraso y’Abanyarwanda kandi byaraguzwe mu mafaranga avuye mu cyuya cyabo, mu gihe abana babo bagwa umudari babuze ikibatunga .
*Ishema ry’u Rwanda si ukwihesha ikuzo mu byakagombye kudutera isoni kuko ari byo byazanye uyu muco ruvumwa wo Kubakira politiki y’igihugu ku CYAHA: Kwica cyane, kwibira ingeso, kubeshya buri gihe, gucirira ikimero kigamije kurindagiza Abanyamaboko b’i Bwotamasimbi ngo batabona umwanya wo kurunguruka iwacu mu mbere bagatahura amahano twihangira tukayita kwihesha agaciro !
*Ishema ry’u Rwanda si Abategarugori buzuye Inteko, aho basa n’abahemberwa kogeza amazimwe aho kwicara ngo bemeze ko ari ba Nyinawabantu, bamwe barwana ku buzima igihe n’imburagihe . Reka disi akazi ko kuba Inkomamashyi gusa baragakunze: barafungira umugabo we akamama akazenga ariko akayoboka; bakwica urubyaro agasinya itegeko;bavuga imyato y’uko bamaze abantu iburengerazuba agakoma yombi; barenganya NDABAGA ntibimurye ahantu, akirengagiza nkana ko nawe ubwe nibamuhaga bazihutira kumuhunika hamwe n’imyanda, kenshi atakigira urugo kuko yari yaratoranyirijwe kuba umugore w’igihugu cyose.
Mbe bashiki bacu muzumva ryari , ko mufite intwaro ikaze mudakoresha kandi yahashya Agatsiko-Sajya kakajya mu mwanya ugakwiye? Ko uwahawe byinshi azabazwa byinshi, aho rubanda nibabaza icyo mwakoresheje ububasha yabatije ntimuzakorwa n’ikimwaro ? Ubugwari nibuharirwe abagabo busigeho kwandavuza ababyeyi, nyabuna nimwinyakure ntirirarenga ! Nimutabarize mwenewanyu, murebe ngo muraberwa !
*Ishema ry’u Rwanda si Kigali ishashagira zahabu na feza nk’iminyago y’i Kongo, ikagira isuku n’amagorofa by’Abanyabulayi, igatora amategeko yo gusenyera ba Gakondo, bagahatwa ikiboko ngo babise abavantara b’abaherwe, kuko nyine Kigali ihabwa agaciro no kuba Kapitali ya kabiri y’Ubuganda ! Ngaho se namwe nimumbwire : Ishema ry’iterambere rivugwa i Kigali rizaba iryande ko abakagombye kuba beneryo bahawe imperekeza y’amarira gusa ?
*Oya rwose iryo nta shema riri nkaho, Gatsiko-Sajya sigaho, ahubwo gira wisubireho, dore umuvumo (shame) usa n’uwokamye Abanyarwanda uraturuka ku miborogo y’abakene n’abarengana yatumbagiye ikagera imbere y’intebe ya Rurema.
Niyo mpamvu nanjye nkomeje kubunza imitima nibaza cyane, nti ni bande rwose bagangahura uru Rwanda, ngo barukubite icyuhagiro gikwiye , ruve ibuzimu rusubire ibuntu?
4. ISHEMA RY’U RWANDA dore uko ndiruzi
*Ishema ry’u Rwanda ni wowe MWALIMU-POROFESERI, udakangwa inzara ikugasha n’ubukene bukotsa igitutu, ugahitamo kwirirwa utoba ingwa ari nako utoza abana b’igihugu, ukabitangira utitangiriye itama, kugeza ubatoboyemo kwandika inyuguti, kubara imibare, kuvuga urufaransa n’urwongereza no gutatura za Siyansi. Emera rwose Mwarimu-Porofeseri ko ari wowe shingiro ry’ejo hazaza hamuritse, maze wegure umutwe uhumuure urubyiruko, urutoze gutinyuka guhangara izo mpumyi nawe uzi zibwira ko icuraburindi ari wo mucyo !
*Ishema ry’u Rwanda ni wowe Rubyiruko wumvise ko ari ngombwa gushikama, ukiga ugira ngo uzabe ingenzi mu rungano, wigirire akamaro utaretse no kukagirira abawe n’igihugu cyakwibarutse . Wicibwa intege n’ingero-ntindi (contre-exemples) uhabwa n’abakagombye kukwereka inzira ikwiye, akaba aribo bahindukira bagashaka kukoza umutwe ngo usigaremo ubusa nk’ikibindi gitobotse!
Jenerali urusha gusoma ujye utinyuka umubwire yicare aceceke, abe ari wowe umwigisha kubara kuko ntawe utanga icyo adafite kereka umurozi! We nakubwira ko kurasa no guskya ibigori ariwo mwuga urushijeho kumubyarira inyungu nyinshi, uzamusubize ko nawe utayobewe ko iminsi y’igisambo ari 40 gusa. Ndetse nakwendereza uzamutuumbiire muhuze amaso, wongereho mu rurimi yakumva kurushaho uti “People always defeated the most powerful armies”.
*Ishema ry’u Rwanda ni wowe Muhinzi-Mworozi, udakangwa kwitera umukungugu cyangwa gushinga ikirenge mu icukiro, ugira ngo hatazagira Umwana w’u Rwanda ugwa umudari cyangwa bwaki igatongora. Ntihakagire ugusuzugura ngo ni uko agomagira akanikaraga, amabuye abengerana amuvuna ibitugu, ariko akayoberwa ihurizo-nyabuzima ry’uko guhinga ibijumba wongeyeho ibishyimbo amasaka n’ikigori biruta kure guhinga indabo n’urubingo gusa ! Niyongera kugerageza kukwigisha ibyo na we atazi uzamubwire ko ibyo uzi gukora byonyine birusha agaciro inda ye ntindi uyiteranyije n’iza benewabo zose. Ariko se ubundi bize inganyagaciro ?
*Ishema ry’u Rwanda ni WOWE NA NJYE, iyo dutsinze UBWOBA BWA ZA BARINGA ziteretse mu murima (épouvantails, scarecrows)), kuko iyo inyoni zamaze kuzirunguruka zizimanukiraho ndetse zikazitumaho !
Kuki twakomeza kwemera kogerwaho uburimiro n’abatware badutwara batazi iyo batuganisha kandi twe tubona neza ko badupakiye ikamyo itagira feri yerekeza ahacunshumuka ?
Kwumvira ni byiza iyo wumvira abagutegeka gusa gukora ibyiza. Kumvira niko kwiyahura iyo utegera amaboko abakujyana ahabi kandi nawe ubona ko bagutesheje ahari aheza. Gutinya biba byiza iyo utinya wa wundi ufite igitinyiro n’igikundiro byombi. Gutinya IGIKOKO bingana no kucyororera iwawe mu mbere, amaherezo kirakumira, aka wa mugabo wahetse impysi bamuburira akica amatwi.
Nyamara koko iyo utinyutse gutinyuka n’uwagukangaga aragutinya.
UMWANZURO
Kuri iyi si hari ibintu bitatu gusa umwana w’umuntu aba atagishoboye guhagarika:
*Ni imvura y’amahindu yaramukiye kugwa
*Ni umukobwa washyuhiye kurongorwa
*N’abaturage bahagurukiye gukora Revolisiyo
Revolisiyo nyarwanda ngiyi iriho iratutumba kandi ndabona ntakigishoboye kuyihagarika kuko izitwa « REVOLISIYO Y’INCABWENGE » zirangaje imbere y’abaturage bose bazibonamo Urumuri n’Ishema ry’u Rwanda.
Uwampa amahirwe yo kugira umutwe wa politiki nita izina, nawita ISHEMA RY’U RWANDA, Agatsiko-Sajya kashaka kakimanika.
Iyaba Imana Rurema dusenga yemeraga kutubimburira muri gahunda , ikihesha icyubahiro isubirana umwanya yahoranye nyuma ikawakwa, wo kujya yirirwa aho ishaka ariko igataha i Rwanda.
Umugisha ku Bakunzi b’Urumuri n’Abanzi ba Humirizankuyobore mwese.
Uwanyu, Padiri Thomas Nahimana.


c: text/html

text:
Dore igituma umuntu ava mu bujiji!
“…Niyo wakwiga ukaminuza, ukagwiza ubumenyi bwose bushoboka, ntabwo wakwitwa umunyabwenge.” Umwigisha yifashishije imirongo iboneka mu Gitabo cya mbere cya Samweli igice cya 25, yasangije abitabiriye iteraniro ryo ku cyumweru kuwa 19 Ukuboza 2021, muri CEP UR HUYE Campus iby’aya magambo.
MBARUBUKEYE Jean Claude, Umukristo wa ADEPR Paruwase ya Matyazo, wigishije ijambo ry’Imana yasomye muri 1 Samweli 25: 21, 33, 38. Umwigisha w’ijambo kandi yagarutse cyane ku magambo atatu y’ingenzi.
- Kugira ubwenge
Ibyo abantu bakura mu byo biga ni ubmenyi. Ubwenge nyakuri ni ubwenge buva mu ijuru ku Mana. Ubwenge buva ku Mana bwigisha umuntu kwiyeza, bityo umunyabwenge ni uwejejwe. Ikindi kandi ni uko Imana ikorana n’abanyabwenge gusa. Imana iduhamagara turi injiji, ariko nyuma iguha ubwenge nyabwo. Icyitonderwa! Imana ntabwo ikorana n’abantu badafite ubwenge kuko yavuze iti “nubura ubwenge nzaguta”. Ubu bwenge nibwo Yobu yavuze.(Yobu:28:28 “Maze ibwira umuntu iti ‘Dore kubaha Uwiteka ni bwo bwenge Kandi kuva mu byaha ni ko kujijuka.)
2. Inyiturano
Inyiturano ni ikintu ukorera umuntu ku bw’ineza cyangwa inabi yakugiriye. Mu gitabo cy’Imigani 17:13; Bibiliya itubwira neza iti : “Uwitura ibyiza ibibi, ntabwo ibibi bizava mu rugo rwe”. Ni ukuvuga ngo turebye Imirimo Imana yadukoreye, dukwiriye kuyitura ibyiza, aribyo gukiranuka no gukora Imirimo ikwiriye abakozi b’Imana. Ese ko Imana idukorera Imirimo myiza, aho twe twaba tuyitura ibimeze bite?
3. Guhora
Icyitonderwa! Uritonde kuko umuhozi(guhora) ari bugufi. Ni igihe gito Imana ikitura umuntu ibihwanye n’ imirimo akora. Ezekiel 25:15-17 haratubwira hati:
“15. Uku ni ko Umwami Uwiteka avuga ngo”Kuko Abafilisitiya bakurikije ibyo guhora, bagahora bafite umutima w’urugomo ngo barimbure bakurikije urwangano rw’iteka ryose,
16. ni cyo gituma Umwami Uwiteka avuga ati: Dore Abafilisitiya ngiye kubaramburiraho ukuboko kwanjye, n’Abakereti mbatsembeho, ndimbure n’abasigaye mu kibaya cy’inyanja.
17. Kandi nzabasohozaho guhora gukomeye mbahanishe uburakari bukaze, maze bamenye yuko ndi Uwiteka igihe nzabasohozaho guhora kwanjye.”
Ese uriteguye? Shalom!
Umwanditsi: NKURIKIYIMANA Jean Claude
592 total views, 2 views today

robotstxt: allowed

filter: keep


text:
Abangavu bifuza ko itegeko ryahinduka bakemererwa kwijyana kuboneza urubyaro
Bamwe mu ngimbi n’abangavu bo mu Mujyi wa Kigali baravuga ko babangamiwe n’itegeko ritabemerera kuba bakwijyana kwa muganga bagahabwa serivisi yo kuboneza urubyaro badaherekejwe n’ababyeyi, bakifuza ko byahinduka bakajya babikora ku giti cyabo.
Kuba bemererwa gusa guhabwa serivisi yo kuboneza urubyaro babanje kujyana n’umubyeyi, hari abo bitera ipfunwe kuko baba bashaka kubikora nta wubizi bagahitamo kubyihorera nyuma bikazabaviramo gutwara inda zitateguwe bitewe n’uko bananirwa kwifata.
Itegeko No 21/05/2016 ryo kuwa 20/05/2016, ryerekeye ubuzima bw’imyororokere y’abantu mu ngingo yaryo ya 7, ikumira abana bari munsi y’imyaka 18 kwifatira icyemezo muri gahunda yo kuboneza urubyaro, aho itegeko riteganya ko ukeneye iyi serivisi bimusaba kujyana n’umubyeyi we cyangwa undi umurera kwa muganga.
Bamwe mu bangavu baganiriye na Kigali Today bavuga ko byaba byiza itegeko rivuguruwe bakajya bijyana kwa muganga kuko n’abari munsi y’imyaka 18 basigaye babyara kubera kunanirwa kwifata kandi bagaterwa ipfune no kujyana n’ababyeyi kugira ngo babasabire iyo serivisi.
Ingabire uri mu kigero cy’imyaka 17 utashatse ko irindi zina rye rimenyekana, avuga ko baramutse bemerewe kujya bijyana kwa muganga bagahabwa serivisi yo kuboneza urubyaro badaherekejwe, byafasha kugabanya inda zitateguwe kuko hari abananirwa kwifata.
Ati “Urabona nk’izo serivisi zo kuboneza urubyaro nk’iyo tuzibonye ziturinda kuba twahura nyine no gutwara inda tutateganyije. Urumva ko baretse tukajya twijyana byadufasha tukajya tuzitwarira igihe byateganyijwe kuko harimo abananirwa kwifata bakabikora pe”.
N’ubwo ariko abangavu bifuza ko bakomorerwa bakajya bijyana kwa muganga badaherekejwe bagahabwa serivisi zo kuboneza urubyaro, bamwe mu babyeyi ntibabikozwa kuko bavuga ko ari amahano nta mwana wo kuboneza urubyaro atazi niba azabyara.
Mukampunga Rose avuga ko kera birindaga ku buryo nta mwana w’umwangavu washoboraga gukorwaho n’umusore.
Ati “Cyera habagaho uburyo wowe wirinda, mbese ukamenya ko kubonana n’umugabo ari ikintu kibi, ukirinda ukumva umusore yaba yagukozeho byaba ari ibindi bindi waba watwise, ariko se wazajya guteza umuntu urushinge utazi n’ubundi ko azabyara! Jye numva wamuteza wenda yarabyaye ukavuga uti utazongera ukambyariraho, ariko kumuteza ari ubwa mbere waba umuhohoteye”.
Umukozi mu Kigo cy’igihugu cy’ubuzima (RBC) ushinzwe ubuzima bw’imyororokere, abangavu n’ingimbi, Eliphaz Karamaga, avuga ko bakoze ubuvugizi ibiganiro bikaba bigeze mu Nteko Ishingamategeko kugira ngo barebe ko habaho kuvugurura iryo tegeko.
Ati “Byari bigeze ku rwego rw’Inteko Ishinga Amategeko, na bo barimo bashaka ibitekerezo bitandukanye by’abantu, ariko ku rwego rwacu baje kutubazamo ibitekerezo kuko ni natwe twari twakoze ubuvugizi tubabwira ko bikwiriye kugira ngo imbogamizi ziveho”.
Ubushakashatsi bwa DHS bwibanda ku mibereho y’abaturage n’ubuzima bwa 2019-2020 bwerekanye ko ikibazo cy’inda zitateguwe mu Rwanda kiri kuri 5%.
Ibitekerezo ( 1 )
Hari ibintu bitumfikana umukobwa kwiri NDa byagombye kuba Ari inhsingano no-ne ndacyo bivuze kuribo none abaganga bokadufashije nibo babibashishikariza murumfako ndaho tugana ikinyoma kiraganje mubandu nimureke ibyago bitwokame tubuze abashyira mukuri into bimeze nkabashyigikira ko abantu baba bahuje ibitsina ikibaza umusaruro wabyo bikakuyobera


text:
Kumva kwikorera kubwawe bishobora kugutera ubwoba kandi ukumva birimo ingaruka. Ntabwo bikomeye nkuko abantu babitekereza. Ugomba kuba uri umuntu ukunda kwigenga, ukunda kuba ashobora gukurikiranya ibiri mu murongo w'ibyigwa, ukunda ibintu ushishikariye gukora.
Ese ibyo byaba bihagije? Oya, bisaba akazi gakomeye, n'ubushobozi bwo kumenya kwiga mu makosa yawe, kandi n'ubushobozi bwo kugerageza.
Hari impamvu nyinshi wahitamo kwikorera. Ushobora gukururwa no kwibera umuyobozi kubwawe. Ushobora kuba ufite igitekerezo kidasanzwe, imitekerereze inoze. Ushobora no kuba ukeneye amafaranga nonaha. Kora umupango ufatitse ukoresheje amahitamo y'ibihari usanganwe, kandi wige uruhare ku nshingano z'amafaranga yari yose waba ufata.
Ariko...Ndatekereza hari imyemerere mibi y'abavuga ko abatangiye akazi kabo bwite cg kwikorera kugiti cyabo baba bara vukanye "imbaraga z'akazi" abakorera abandi akazi kaburi munsi baba badafite. Ntibagerageza amahirwe, Ntibashyira mu bikorwa, kandi ngo ntibashobora kwigenzura ubwabo.
Tangiza ducye
Ntugatangirane ibiciro byinshi, tangiza ducye, ntanakamwe ufite cg hafi ntanakamwe k'igiciro ufite. Mu byukuri, ntabwo buri wese atangira ku buntu, ariko ushobora gutangiza ducye.
Urashaka gushinga studio? tangira ujye ku bakiriya bawe, cg tangirira mu rugo, cg ubikorere ku ishuri ukoreshe umwanya uhari. Urashaka kugurisha? tangirira ku giciro gike. Urashaka kuba uwamamaza? tangira ukoreshe telephone, na mudasobwa.
Hari inzira nyinshi zo gutangirana ducye - niba umushinga wawe usaba amafaranga menshi, tekereza gusubira kugabanya igiciro cg ushake inzira zitadukanye z'uburyo wabikora, ku buntu.
Gutangiza ku buntu bisobanuye ko bikomeye gutsindwa kandi byoroshye gutsinda.
Ntugategereze icyiza cyane cg icyizira inenge. shakisha inzira yoroshye yo gutangira, kandi utangire. Ntukihebe kubijyanye no gufata amasomo ahenze - wowe bikore, kandi wige mugihe ugenda. Ushobora no gutangira ku buntu niba bishoboka, kugirango ube wabona uburambe.
Tangira nta biro byo gukoreramo ufite(office), nta karita y'umurimo, nta bakoresha, kandi nta nibikoresho byinshi ufite. Mu byukuri, Uzakenera ibyo ngibyo bitari vuba aha, ariko ntubikeneye kugirango utangire. keretse niba umushinga wawe ari urubuga - ubwo uzakenera urubuga, ariko ibyo ntibihenze.
Ushobora kugira ikarita y'umurimo nyuma. Ushobora kumenya ibikenewe mu murimo wawe uko ugenda ukora ariko wararangije gutangira.
Hitamo umurimo w'icyitegererezo
1. Kora uruganda. Ushobora gutangiza uruganda niba ufite igitekerezo gishya cy'umushinga, niba wabonye akazi gakenewe aho uherereye, cg niba ufite ubumenyi bukenewe cyane kandi ushaka kugenzura ibiri mu murungo wawe. umurimo wawe ushobora kuba uwawe bwite, umuryango, ishyirahamwe, isosiyete cg urugaga.
- Gutangiza uruganda rwawe, uzakenera umupango cg umuteguro w'umushinga, igicuruzwa uzacuruza cg umurimo uzakora, n'ingengo y'imari uzatangirana.
2. Koresha ibyo usanganwe. Hari inzira nyinshi zo kwikorera ukoresheje ubumenyi n'umutungo kamere usanzwe ufite. Ushobora: kuba umwanditsi, kugira abantu inama, kuba wayobora abandi kugemura ibicuruzwa ukoresheje igare, guhimba urubuga. Niba uri gushaka gutangiza umurimo vuba, fata urupapuro wandike ubushobozi ufite maze utangire ushyire mu bikorwa.
1. Andika umupango w'umushinga. Niba ugiye gukorana umushinga n'undi muntu, cg utegereje gukurura abashoramari, uzakenera ikigaragaza imiterere y'umushinga. Mu miterere y'umushinga haba harimo raporo y'umupango w'umushinga, ibiranga uruganda rwawe, isesengura ry'isoko uri kwinjiramo, isesengura ry'umurimo cg igicuruzwa cyawe.
2. Hitamo aho uzakorera. Niba ukeneye ofisi, yishake. Niba utiteguye gukodesha, cg niba uri gutegura gukorera mu rugo, ushobora kwandikisha inzu yawe nk'inzu ya ofisi.
3. Andikisha izina. Niba uri gukora uruganda, uzakenera izina. Tekereza ku kintu gitandukanye n'icyabandi kandi kigaragaza akazi uri gukora cg serivise uri gutanga. Shakisha izina ry'uruganda rwawe mw'ishami bandikishirizamo imishinga, wizereko nta w'undi muntu wakoresheje iryo zina. Igihe umenye ko izina ryawe ari rishya, ryandikishe mw'ishami rikwiye kubyemeza.
Ni byinshi wakorera umushinga wawe mu gutangira, kugirango wemerwe n'amategeko kandi ube wujuje ibisabwa, no kugirango ugere ku nyungu. Ikingenzi ni uko utangira ugashyira ibitekerezo byawe ku murungo, hanyuma ukabishyira no mu bikorwa ukurikije ibyavuzwe haruguru utitaye ku gishoro ufite, cg umutungo muke ufite. Ahubwo ukoresheje ubumenyi n'ibyo usanganwe mu bushobozi bwawe, ushobora kubikoresha neza ukagera kure hashoboka.


text:
Nkusi Thomas wamenyekanye nka Yanga mu mwuga wo gusobanura filime z’inyamahanga azishyira mu kinyarwanda yitabye Imana.
Kuri uyu wa Gatatu tariki 17 Kanama 2022, ni bwo Junior Giti yatangaje ko umuvandimwe we Yanga yitabye Imana. Yavuze ko
yamufataga nk’umubyeyi we, ati: “Kuri njyewe wari Data.”
Junior yavuze ko azahora areberera kuri Mukuru we wamuhaye inganzo. Ati “Uruhukire mu mahoro muvandimwe wanjye Mukuru.”
Yanga yamamaye mu gusobanura filime zari zigezweho hagati y’umwaka wa 2000 kugera muri 2013, umwuga we umuhesha amafaranga menshi. Yamaze imyaka 10 akora aka kazi. Yari aherutse gutangaza ko yakiriye agakiza.


text:
Bene Data bakundwa, ndabaramukije mw’Izina rya Yesu Kristo w’i Nazareti, kandi mbakiranye urukundo kuri uru rubuga rw’Abahishuwe.
Nitwa Marie Esther Murebwayire, ndi Umuja w’Umwami wanjye Yesu Kristo, wanyibwiriye ubwe ati « Nzagukoresha mu buryo bwihariye kandi budasanzwe ». Ubwo hari mu mwaka w’1996, kuva ubwo nagejeje ku Banyarwanda ubuhamya bwanjye bw’aho Yesu yankuye, nkomereza ku butumwa bwo kwihana hagati y’Abahutu n’Abatutsi. Byageze aho ntumwa kubwira n’Abarundi n’Abanyekongo bavuga ururimi rw’ikinyarwanda, kuko abo bose bahuje umuhamagaro : Imana ibafiteho umugambi wo kuba abaturage b’ishyanga rimwe, rizaba intangarugero mw’Isi yose, mu bubyutse bw’Itorero rya nyuma bwo kugarurira Yesu Kristo icyubahiro. Koko rero, mu bihe bigiye gusohora vuba, igipande cy’Ibiyaga bigari kigizwe n’u Burundi, u Rwanda n’Uburasirazuba bwa Kongo, kizabamo impinduka zidasanzwe, ibintu byose bibe bishya mu buryo butatekerezwaga (Yesaya 19 :19-25).
Mbiifurije kwinjizwa muri ibyo bihe bishya Uwiteka yaduteguriye, bizarangwa n’Itorero ryubatswe ku rufatiro rw’Intumwa n’Abahanuzi, Kristo Yesu ari we Buye rikomeza imfuruka (Abefeso 2 :20). Hazajyaho kandi Ubuyobozi bwubaha Imana kandi bwumvira Abahanuzi b’ukuri, aho Amadini nta mwanya azaba agifite. Izo mpinduka nzima nizo zizatuma impunzi zitahuka mu mahoro, kandi n’ibibazo by’amoko n’uturere n’ibindi byose byatanyaga abantu ntibizongera kubaho ukundi.
Yesu Kristo aduhane umugisha!


text:
www.biodiversity.vision
⚫ kwita ku binyabuzima
hamwe n'ingamba zifatika ...
Ntabwo bihagije gufata bamwe bumva ingamba nziza nko gutunganya uduce duto twinzuzi cyangwa kugena ubutaka bufite ubundi buryo bukoreshwa cyane. Tugomba kugenera / kugura ubutaka kugirango dukore koridoro yicyatsi kuva ku butumburuke buke kugera ku butumburuke, kuva mu majyepfo kugera mu majyaruguru - koroshya iyimuka ryibinyabuzima imbere yintambara igenda irwanya imihindagurikire y’ikirere - nibindi
⚫ bishingiye kuri siyansi
ntabwo ari politiki ...
Byakagombye kuba ibintu byunguka. Ubutaka bwinshi bwahawe ibidukikije byo mwishyamba kubwinyungu zubwoko bwose harimo nabantu.
Kwifuza amafaranga ashingiye ku gutonesha politiki cyangwa ku mishinga isanzwe iterwa inkunga cyangwa mu byukuri idafite ishingiro ntigomba kubaho.
Bimaze kugaragara ko abahanga benshi batekereza ko tudakora bihagije kugirango tubungabunge ibinyabuzima. Icyakora, bose ntibashobora kumvikana kuri gahunda nyayo y'ibikorwa. Byaba byiza gushyira ibikoresho muburyo butandukanye bwimishinga. Imwe mumushinga nkuyu nukubaka ibiyaga bito hamwe nibirwa kugirango inyoni zihinduke zigaruke kandi zororoke.
Ntabwo ari ikibazo cyo kugaragara ko ukora ikintu ariko rwose ukiza ibyo bimera ninyamaswa.
⚫ n'ubwitange
2% bya GDP ...
Ibihugu bimwe bifite intego yo gukoresha 2% byinjiza byigihugu (Umusaruro rusange wimbere mu gihugu) mukwirwanaho. Kurengera ibinyabuzima byisi ntabwo ari ngombwa. Turasaba 2% bya GDP kugirango tunoze kandi turinde urusobe rw'ibinyabuzima.
Ntidushobora kwihanganira gutegereza, gahunda rero igomba guhita, aho kongera buhoro buhoro amafaranga yakoreshejwe mumyaka x yimyaka.
Kugirango tubare kuri iyi ntego 2%, igomba kuba umushinga uzwi kandi udashingiye kuri politiki, nkuko byavuzwe haruguru.


text:
Porokireri Serge Brammertz yagejeje ijambo ku Nama Ishinzwe Amahoro ku Isi y’Umuryango w’Abibumbye
Uyu munsi, Serge Brammertz, Porokireri w’Urwego Mpuzamahanga Rwashyiriweho Gukora Imirimo y’Insigarira y’Inkiko Mpanabyaha (IRMCT), yagejeje ijambo ku Nama Ishinzwe Amahoro ku Isi y’Umuryango w’Abibumbye.
Yatangiye ageza ku Nama Ishinzwe Amahoro ku Isi amakuru ku byerekeranye n’imanza zimuwe zivuye mu Rukiko Mpanabyaha Mpuzamahanga Rwashyiriweho icyahoze ari Yugosilaviya, ari zo: Urubanza rw’ubujurire rwa Karadžić na Mladić n’urubanza rwa Stanišić na Simatović rurimo gusubirwamo bundi bushya.
Nyuma Porokireri yakomeje amenyesha Inama Ishinzwe Amahoro ku Isi ibyerekeranye n’Urubanza Porokireri aburana na Turinabo na bagenzi be, ruburanishwa n’Ishami ry’Arusha. Urwo rubanza rwakomotse ku isubirishamo ry’imikirize y’urubanza rwa Ngirabatware, ubu ririmo kuba. Nyuma y’iperereza ryimbitse ryakozwe umwaka ushize, Ibiro bya Porokireri biherutse gukorera Inyandiko y’ibirego Abanyarwanda batanu, bibakurikiranyeho icyaha cyo gusuzugura Urukiko no guhamagarira abandi bantu gukora icyaha cyo gusuzugura Urukiko, binyuze mu kwivanga mu buhamya bw’abatangabuhamya, hagamijwe kugira ngo hakurweho ibyemezo byahamije icyaha Augustin Ngirabatware. Porokireri yavuze ati “Ibiro byanjye birashaka gutanga ubutumwa busobanutse ko abakorewe ibyaha n’abatangabuhamya bacu, bazarindirwa umutekano kandi ko tuzarwanya ikintu cyose gihakana jenoside uko cyaba kimeze kose”.
Ku byerekeranye no gushakisha abantu umunani basigaye batarafatwa, barezwe n’Urukiko Mpanabyaha Mpuzamahanga Rwashyiriweho u Rwanda, Porokireri Brammertz yabwiye Inama IshinzweAmahoro ku Isi ko, mu gihe kirebwa na raporo yatanze, ibikorwa by’ubutasi n’iperereza byakozwe byageze ku bintu umuntu yagenderaho akagira icyo ageraho. Porokireri yagize ati “Kugira ngo dushobore gusoza uwo murimo y’insigarira ku buryo bwihuse bushoboka, dukeneye cyane ubufatanye bw’ibihugu.”.
Porokireri Brammertz yamenyesheje kandi Inama Ishinzwe Amahoro ku Isi ko, mu Cyahoze ari Yugosilaviya, hakomeje kurangwa ibikorwa byo gushimagiza abantu bakoze ibyaha by’intambara no guhakana ko byakozwe, anavuga ko ubufatanye hagati y’ibihugu byo muri ako karere, mu rwego rw’ubutabera, ku bibazo byerekeranye n’ibyaha by’intambara, ubu buri ku rwego rwo hasi cyane ku buryo butigeze bubaho mu myaka yose ishize. Porokireri yagize ati “Ingamba nziza zifatwa zibangamirwa n’amagambo adashyize mu gaciro, avugwa n’abayobozi bahakana ibyagaragajwe, ku buryo budashidikanywaho, n’Inkiko Mpuzamahanga maze bagafata nk’intwari abantu bakoze ibyaha binyuranyije bikomeye n’amategeko mpuzamahanga”.
Hanyuma, Porokireri yavuze ko kumenya aho abantu baburiwe irengero kubera amakimbirane yabaye mu Cyahoze ari Yugosilaviya baherereye, hamwe no kumenya imyirondoro ya buri wese, ari inshingano igomba kubahirizwa mu rwego rw’uburenganzira bwa muntu. Mu gihe kirebwa na raporo yatanze, Porokireri yabonanye n’abahagarariye imiryango y’abantu baburiwe irengero. Nk’uko yabibwiye Inama Ishinzwe Amahoro ku Isi, “mu butumwa bwabo, abo bantu nta kindi basaba buri wese muri twe uretse kurushaho gukora twivuye inyuma, tukarushaho gufatanya maze tukagarurira imiryango abantu bayo baburiwe irengero”. Ku byerekeranye n’iyo ngingo, mu nama iherutse kubera i Londres, yari yateguwe n’u Bwongereza, Guverinoma zose z’ibihugu byo muri ako karere ziyemeje kongera imbaraga n’ubufatanye, no kwirinda ko icyo kibazo cyagirwa icya poritike. .
Mu gusoza, Porokireri Brammertz yijeje Inama Ishinzwe Amahoro ku Isi gukorana umurava agira ati “Ibiro byanjye bishishikajwe byimazeyo no kurangiza imirimo yacu isigaye neza kandi mu buryo bwihuse, harimo no gukora iperereza ku bantu bivanga mu buhamya bw’abatangabuhamya n’abasuzugura Urukiko, kimwe no kubakurikirana mu butabera”.


text:
Hinga weze ikorera mu karere ka Nyabihu aho iri mu mirenge 9 ikaba imaze gushinga amatsinda y’urubyiruko 351, kandi ayo matsinda akaba yiganjemo abana b’abakobwa.
Aya matsinda yahawe amahugurwa atandukanye kugira ngo agere ku ndoto zabo zahazaza, ndetse n’uburyo bashobora gukora imishinga bateguye, kandi bakanamenya gukoresha ikoranabuhanga bavanamo ibyiza byabubaka aho kuvanamo ibyabarangaza bigatuma batiteza imbere.
Muri ayo matsinda yose ari mu Karere hari ayamaze kuba indashyikirwa agera ku matsinda 8 ya Uzima Agent asigaye agura akarera ya mishwi ya Saso y’umunsi yamara gukura nabo bakayigeza ku rundi rubyiruko, kugira ngo bazibukire ibyabaganisha ku bibi ahubwo batangire kugira icyo bakora.
Hari andi matsinda agera kuri 30 nayo yamaze guhabwa inkoko zifite iminsi 35 y’ubukuru izo nkoko zikaba zigera kuri 5,388, mu rwego rwo kugira ngo biteze imbere, ndetse bakure amaboko mu mifuka babashe kubera abandi urugero rwiza.
Bamwe mu bana b’abakobwa batanze ubuhamya bwuko biteje imbere babifashijwemo na Hinga Weze, Masengesho Janviere ukomoka mu murenge wa Rugera mu Kagali ka Nyagahondo Umudugudu wa Muhoro ubarizwa mu itsinda rya Tuzamurane.
Yatubwiye ko batangiye bizigama amafaranga 150 ya buri cyumweru, Hinga Weze ibonye ko bakora neza ibaha inkoko 600 maze barazorora baza kuyiziturira 300 hanyuma izisigaye bakomeza kuzorora zimaze gukura barazigurisha ubundi bakajya bazisimbuza izindi ntoya.
Masengesho agira ati “Twaje kugabana inkoko hanyuma buri wese ahabwa ize ariko izanjye narazigurishije zose bituma nguramo ingurube ubu akaba arizo ndimo kworora, ibi byose nabigezeho ubwo nari maze kuva mu ishuri kuko iwacu bari babuze ubushobozi bwo gukomeza kundihira amashuri, ariko ubu maze kugira amafaranga ku buryo ntacyo nakenera kwigurira ngo nkibure”.
Uru rubyiruko rwaduhaye ubuhamya rwashyikirijwe ibikoresho byo gukomeza kwiteza imbere mu muryango wabo, kandi babasezeranya ko bazakomeza kubaba hafi kugira ngo barusheho gutera imbere, ndetse nabo basezeranije Hinga Weze ko bazakomeza gukangurira urundi rubyiruko gukomeza kwibumbira hamwe kuko iyo utangiye kwizigama ukiri muto urabikurana.
@Rebero.co.rw


text:
Impinduka: Vestine na Dorcas igitaramo cyabo amataliki yahindutse
Imana irangwa n’iki? Imana iteye ite?
Inkuru nziza, nkuko tugiye kugerageza gusubiza iki kibazo, ni uko hari ibintu byinshi bishobora kugaragazwa ku Mana! Abantu basuzuma ibi bisobanuro, bashobora gusanga byaba ingirakamaro kubanza kubisoma byose uko byakabaye; hanyuma bagasubira inyuma, bagasoma imirongo ya bibiliya yatoranijwe, kugira ngo barusheho gusobanukirwa. Kwifashisha imirongo ya bibiliya ni ikintu cy’ingenzi cyane, kuko hatarimo ubutware bw’Ijambo ry’Imana; iri kusanya ry’amagambo ntiryarusha agaciro igitekerezo cy’umuntu. Ariko ntibisobanuye ko akenshi ibi biba ari ukuri, ku byerekeye gusobanukirwa Imana (Yobu 42:7). Kuvuga ko ibyo ari ingenzi kuri twe, kugira ngo tugerageze gusobanukirwa uko Imana iteye, ni nko gushyenga! Kudashobora kubikora bishobora gutuma twiremera ibigirwamana, twirukanka inyuma yabyo cyangwa kubiramya, bikaba binyuranye n’ubushake bw’Imana (Kuva 20:3-5).
Gusa, icyo Imana yahiseyemo ngo gihishurwe, ni ukumenyekana kwayo. Kimwe mu biranga Imana cyangwa imico Yayo ni “umucyo”, bisobanuye ko Imana yiyerekana ubwayo kandi ikimenyekanisha (Yesaya 60:19, Yakobo 1:17). Ukuri guhamya y’uko Imana yagaragaje ubwenge Bwayo, ntikugomba gufatwa nk’ikinyoma, kugira ngo hatagira umwe muri twe uhomba kwinjira mu buruhukiro Bwayo (Abaheburayo 4:1). Iremwa, Bibiliya, na Jambo wagizwe umubiri (Yesu Kristo) bizadufasha gusobanukirwa uko Imana iteye.
Reka dutangirane no gusobanukirwa ko Imana ari yo Muremyi wacu kandi ko turi bimwe mu biremwa Byayo (Itangiriro 1:1, Zaburi 24:1). Imana yavuze ko umuntu yaremwe mu ishusho Yayo. Umuntu aruta ibindi biremwa byose kandi yahawe ubutware kuri byo (Itangiriro 1:26-28). Iremwa ryaranzwe no ‘kugwa mu cyaha’ ariko riracyagaragaza urutonde rw’imirimo Yayo (Itangiriro 3:17-18; Abaroma 1:19-20). Twitegereje ubunini, amayobera, ubwiza, n’uburyo iremwa ryakozwe, nibwo dushobora kugira igitekerezo ku bushobozi bw’Imana.
Gusoma amwe mu mazina y’Imana nabyo bishobora kudufasha mu bushakashatsi ku miterere y’Imana. Ayo mazina ni aya:
Elohim ‘ Imana y’Inyembaraga, Itangaje (Itangiriro 1:1)
Adonai – Mwami, rigaragaza isano iri hagati ya Shebuja n’umugaragu (Kuva 4:10,13)
El Elyon ‘ Imana Isumbabyose, Imana y’Inyembaraga (Itangiriro 14:20)
El Roi ‘Imana Ireba (Itangiriro 16:13)
El Shaddai ‘ Imana Ishoborabyose (Itangiriro 17:1)
El Olam ‘ Imana Ihoraho (Yesaya 40:28)
Yahweh ‘ UWITEKA “NDIHO”, NDI UWO NDI WE, risobanuye ko Imana ihoraho ku bushake bwayo (Kuva 3:13,14).
Tugiye rero gukomeza dusuzuma n’indi miterere y’Imana; Imana Ihoraho bisobanuye ko Itagira itangiriro kandi no kubaho kwayo ntikugira iherezo habe na rimwe. Ni Imana idahanguka, Umwami nyir’ibihe byose (Gutegekwa kwa Kabiri 33:27; Zaburi 90:2; 1 Timoteyo 1:17). Imana ntihinduka, bisobanuye ko Iri uko yahoze; ibi birashaka kuvuga ko Imana ari iyo kwizerwa kandi ko itajya yikicuza cyangwa ngo ibeshye (Malaki 3:6; Kubara 23:19; Zaburi 102:26, 27). Imana ntigereranywa, bisobanuye ko ntawe uhwanye Nayo mu bikorwa cyangwa mu kubaho kwayo; Ni Imana itagereranywa kandi irakiranuka (2 Samweli 7:22; Zaburi 86:8; Yesaya 40:25; Matayo 5:48). Ntawe umenya ibyo Imana itekereza, nabyo bisobanuye ko imigambi yayo idahishurika, ndetse n’inzira zayo ntizirondoreka, kabone n’iyo waba ushaka kuyisobanukirwa mu buryo bwimbitse (Yesaya 40:28; Zaburi 145:3; Abaroma 11:33, 34).
Imana irakiranuka, bisobanuye ko itarobanura ku butoni (Gutegekwa kwa Kabiri 32:4; Zaburi 18:30). Imana ishoborabyose, bisobanuye ko ntakiyinanira; Ikora ikintu icyo ari cyo cyose kiyinezeza, ariko imirimo Yayo yubahiriza buri gihe kamere y’ubumana Bwayo (Ibyahishuwe 19:6; Yeremiya 32:17, 27). Imana ibera hose icyarimwe, bisobanuye ko iba hose, hafi na kure, imbere n’inyuma; ariko ntibisobanuye ko Imana ari byose (Zaburi 139:7-13; Yeremiya 23:23). Imana izi byose, bisobanuye ko izi ibyahise, iby’ubu, n’ibyo mu gihe kizaza, ndetse imenya n’ibyo dutekereza igihe icyo ari cyo cyose; kubera ko Izi byose, ica imanza zitabera (Zaburi 139:1-5; Imigani 5:21).
Imana ni imwe, bisobanuye ko nta yindi mana, uretse Yo yonyine, ishobora gukemura ibibazo byacu bikomeye cyane n’ibyifuzo biri mu mitima yacu, kandi ni Yo yonyine tugomba kuramya no guhimbaza (Gutegekwa kwa Kabiri 6:4). Imana irakiranuka, bisobanuye ko Imana idashobora kandi itazigera na rimwe ikora ikintu kibi; twababariwe ibyaha byacu kubera gukiranuka Kwayo no guca imanza zitabera, Yesu yaciriwe urunza n’Imana tumaze kumwikoreza ibyaha byacu (Kuva 9:27; Matayo 27:45-46; Abaroma 3:21-26).
Imana iri ku ngoma, bisobanuye ko Ikomeye; ibiremwa byayo byose iyo biteranye, haba ku bushake cyangwa atari ku bushake bwabyo, ntibishobora kubangamira imigambi Yayo (Zaburi 93:1; 95:3; Yeremiya 23:20). Imana ni umwuka, bisobanuye ko ari Imana itagaragara (Yohana 1:18; 4:24). Imana ni Ubutatu, bisobanye ko ari Imana imwe mu butatu, ubutatu bumeze kimwe mu miterere, burangana mu buhangange no mu cyubahiro. Icyitonderwa ni uko mu Byanditswe bibanza, hari igice bavugamo iryo ‘zina’ mu buke kandi iryo zina ari iry’Abantu batatu batandukanye-‘Data, Umwana, Umwuka Wera’ (Matayo 28:19; Mariko 1:9-11). Imana ni Ukuri, bisobanuye ko Yemera ibyo iri byo byose, Ihora ari iyo kwizerwa kandi ntijya ibeshya (Zaburi 117:2; 1 Samweli 15:29).
Imana irera, bisobanuye ko Yitandukanije n’ikibi cyose kandi irakirwanya. Ikibi cyose Imana ibonye, kirayirakaza; kandi ubusanzwe, mu Byanditswe bakunze kuvugamo umuriro no kwera. Imana bakayifata nk’umuriro ukongora (Yesaya 6:3; Habakuki 1:13; Kuva 3:2, 4, 5; Abaheburayo 12:29). Imana igira ibambe- iri jambo rikubiyemo ingeso nziza Zayo, kugira neza, ubuntu n’urukundo-akaba ari amagambo atanga ibisobanuro ku ngeso nziza Zayo. Iyo bitaza kuba kubera Ubuntu Bwayo, indi mico y’Imana yari ukugaragara nk’aho idutandukanya Nayo. Imana ishimwe rero kuko atari ko bimeze, ahubwo turabona Ikeneye kumenya neza buri muntu muri twe ku giti cye (Kuva 34:6; Zaburi 31:19; 1 Petero 1:3; Yohana 3:16; Yohana 17:3).
Ibi byabaye gusa nk’uburyo bworoheje bwo kugerageza gutanga igisubizo ku kibazo gihwanye n’imiterere y’Imana. Nyamuneka nimugire umwete mwinshi wo gukomeza gushaka Imana (Yeremiya 29:13).


text:
INYIGISHO YO KU WA KANE W’ICYUMWERU CYA 23 GISANZWE B GIHARWE
AMASOMO: Kol 3,12-17; Zab 150; Lk 6, 27-38
Nimujye mukunda abanzi banyu, mugirire neza ababanga
Bavandimwe Kristu Yezu akuzwe. Kuri uyu wa kane w’icyumweru cya 23 Gisanzwe, Yezu Kristu aratwibutsa itegeko ry’urukundo rutagira imipaka. Ni amahirwe Yezu Kristu aha twese abakristu yo kuba intumwa ze nk’umuryango mushya ugomba kubaho utikoreye abanzi kuko ariayo nzira igana ijuru. Yezu aradusaba gukunda abanzi bacu kuko azi neza ko abo twita abanzi, ari abavandimwe bacu batannye, ntabwo rero ari abo kujugunywa ahubwo ni abo guhatwa urukundo ruzatuma na bo biyemeza guhinduka bakarangwa n’urukundo.
Inyigisho ya Yezu uyu munsi irakingurira ijuru abamuteze amatwi, ni uko barebe uburyo ari ubwiza busa, abereke n’inzira ihagana, maze ushaka kubana na We ayikurikire. Yezu arereka abamuteze amatwi ububengerane bw’umutima wa Se Uhoraho. Kugira ngo ushaka kubana na we yemere kwinjira muri uwo mutima utandukanye rwose n’uw’abantu basanzwe, bityo abeho ku bundi buryo butandukanye cyane n’uko abantu batazi iryo banga batekereza. Yezu rero n’umutima wuje urukundo arabwira abamuteze amatwi ko bagomba kwigana Se Uhoraho, bagakora uko akora niba bashaka guturana na we iteka. Arabasaba kurangwa n’impuhwe nka Se, kandi izo mpuhwe zigaragarira mu gukunda abanzi no kubagirira ineza yose ishoboka, bityo iyo neza igakwira kuri bose nta mupaka uwo ari wo wose.
Ni koko, kuva mu Isezerano rya Kera Umwanzi yari umwanzi agomba kugirirwa nabi. Imico y’abantu muri rusanze yuzuye inzika no guhora. Umuntu muzima wese ni ugirira nabi abamugiriye nabi. Mu myumvire y’abantu iyo umugiranabi ahuye n’ibyago bavuza impundu bagacinya umudiho. Umunyabwenge nyawe mu bantu ni urusha ubugome abanzi be. Ku buryo batamutinyira ubuhanga abarusha, ahubwo bamutinyira ibyago ashobora kubateza bityo bakirinda kumwendereza ngo batikururira amakuba. Nta muco n’umwe w’abantu muri rusange wishimira ko umugome yabaho. Ibitutsi bigenewe abagome ni imvugo isanzwe mu bantu ndetse iyo apfuye bakora ibirori, kumushyingura bikaba umunsi mukuru. Ngiyo gahunda ya kimuntu.
Bavandimwe kimwe mu bigaragara vuba mu mubano w’abatuye isi ni uko inzira y’amahoro mu gukemura amakimbirane yagiye igaragara mu mateka ya muntu idakunda gukoreshwa. Akenshi icyihuta muri muntu nk’uko twabivuze haruguru ni uguhora. Hari imigani y’ikinyarwanda igenda ibiduhamiriza muri uwo murongo: kabiri kabiri mu rugo rw’umugabo ni agasuzuguro; ugusuriye ntumusurire akwita kibura nnyo; ingoma idahora ni igicuma … Ibyo byose ni ibivuga ko umwanzi ari uwo kwigizayo, ni uwo kwimuka ; nyamara icyiza si ukwimuka umwanzi ahubwo ni ukwimuka urwango, kuko abanzi bahora bavuka nta ruhare rwacu, ariko urwango rukira nyirarwo yisubiyeho cyanwa yarusonzeye. Dukomeze dusabirane imbaraga zo kurutsinda no kuba abanyampuhwe nka Data uri mu ijuru.
Nyagasani Yezu nabane namwe!
Padiri Emmanuel Nsabanzima/ Butare/Rwanda.


text:
Mu gihe ikibazo cy’ireme ry’uburezi kiri mu bitavugwaho rumwe mu burezi bw’u Rwanda, Minisiteri y’uburezi igiye gutangiza ubukangurambaga bugamije kubuteza imbere buzibaanda ku bibazo birimo n’isuku nke ndetse no guta ishuri.
Kuva ku wa mbere tariki 5 kugeza tariki 16 Gashyantare 2018, nibwo ubu bukangurambaga buzatangira mu byiciro bitandukanye by’uburezi, bukazarangwa no gukangurira ababyeyi, abanyeshuri n’abafatanyabikorwa kurwanya ibibazo byose birimo gusibira, guta ishuri, isuku mu mashuri no kurwanya ibiyobyabwenge.
Ku wa 5 Ukwakira 2016 ubwo hizihizwaga umunsi mpuzamahanga w’umwarimu, bimwe mu byo batunze urutoki ko bidindiza ireme ry’uburezi birimo kwimura abanyeshuri bose, ibi ariko Mineduc ivuga ko atari ikibazo ahubwo ngo umwarimu akwiye guterwa ipfunwe n’uko abanyeshuri yigishije umwaka wose basibiye.
Umwe mu barimu bari bitabiriye kwizihiza uyu munsi wahuzaga na bagenzi be yagize ati “Nta piganwa rikiba mu banyeshuri biga bazi ko bazimuka bigatuma birara, abafite uburezi mu nshingano barebe uko ibi bintu byasubirwamo; abanyeshuri basigaye bakubita abarimu,abarimu dusigaye twibombarika mu guhana abanyeshuri b’abakobwa kuko baduhimbira ibyaha”.
Abarimu babajije ibibazo, nta wagaragaje isuku n’ibindi bigiye gukorerwa ubukangurambaga bw’ibyumweru hafi bibiri
Iki gikorwa cy’ubukangurambaga, Mineduc ivuga ko hari itsinda rizagenda risura uturere rigafatanya n’inzego zitandukanye zatwo.
Mu nama nyunguranabitekerezo ku ireme ry’uburezi mu mashuri y’inshuke, abanza n’ayisumbuye yateguwe na Sena yo ku wa Kane tariki ya 19 Gicurasi 2016, Senateri Niyongana Gallican yemeje ko ireme ry’uburezi mu Rwanda ririmo ibibazo, yanagaragaje ko kubishakira igisubizo ari nko kwasa ingiga y’igiti nini y’insobe, bisaba umuhanga n’ubwitonzi.
Gusa hashize iminsi MINEDUC ivuga ko yatangije kwigisha igendeye ku nteganyanyigisho ivuguruye, kimwe mu bitegerejweho umuti kuri iki kibazo gituma bamwe batabura no kwemeza ko abanyeshuri barangiza amashuri baba bahagaze ku mpamyabumenyi ariko ubushobozi buri munsi y’ibyiciro by’amashuri bafite.
Tanga igitekerezo kuri iyi nkuru


text:
Isomo ryo mu gitabo cya Daniyeli 7,9-10.13-14
Uko nakitegereje, mbona intebe z’ubucamanza ziratewe, maze Umukambwe aricara. Umwambaro we wereranaga nk’urubura, imisatsi ye yera nk’ubwoya bw’intama. Intebe ye y’ubwami yari indimi z’umuriro, inziga zayo ari nk’umuriro ugurumana. Uruzi rw’umuriro rwaravubukaga, maze rugatemba imbere ye. Urujya n’uruza rw’amagana n’amagana bariho bamukorera, ibihumbi n’ibihumbi bihagaze imbere ye. Ubwo urubanza rurashingwa, maze ibitabo birabumburwa. Nijoro kandi nariho nitegereza ibyo nabonaga: mbona uje mu bicu byo mu kirere umeze nk’Umwana w’umuntu. Ubwo yigira hafi ya wa Mukambwe, maze ajyanwa imbere ye. Nuko yegurirwa ingoma, icyubahiro n’ubwami; imiryango yose, amahanga yose n’indimi zose biramuyoboka. Ubwami bwe, ni ubwami buhoraho iteka ntibuzashira, n’ingoma ye ni ingoma itazagira ikiyitsimbura.
Zaburi ya 96 (97),1-2, 4-5, 6.9
Uhoraho ni Umwami! Isi nihimbarwe,
abaturiye inkombe nibasagwe n’ibyishimo!
Igicu cy’urwijiji kiramukikije,
ubutabera n’ubutarenganya ni ikibanza cy’intebe ye.
Imirabyo ye iboneshereza isi,
ubutaka burabirabukwa, maze bugahinda umushyitsi.
Imisozi irashonga nk’ibishashara,
mu maso y’Uhoraho, Umutegetsi w’isi yose.
Ijuru riramamaza ubutabera bwe,
maze imiryango yose ikarangamira ikuzo rye.
Kuko wowe Uhoraho,
uri Musumbabyose ku isi yose,
utambutse kure imana zose.


text:
Korali Family of Singers bateguye igitaramo bitiriye ‘Umuryango Mwiza’
Aho benshi BAYOBEYE: Birashoboka gukura utaramenya niba waranavutse??
Ndabasuhuje mu izina rya yesu kristo, amazina nitwa Kamuhanda J Bosco ndi umukristo ubarizwa muri ADEPR, paroisse gatenga.
Intego: Kuba umwana w’ Imana ukuze.
Mbere yo kureba imikurire y’ uyu mwana reka tubanze turebe uko avuka muri make.
Kuvuka mu buryo bw’ umwuka nibyo bita kuvuka bwa kabiri ( regeneration, born again, spiritual renovation, new birth, renewal, recreation or in Greek palingenesia)
Yesu yabivuzeho ubwo yaganiraga na nikodemu ( yohana 3:3-8) na Paul yabivuzeho mu 2 abakorinto 5:17.
Uku kuvuka ubwa kabiri iyo bibaye haba habaye no gutsindishirizwa icyarimwe ( justification), haba habaye no kuraganwa na kristo icyarimwe ( co-heir with Christ).
Kubigendanye no gukura
Abefeso 4:13
Kugeza ubwo twese tuzasohora kugira ubumwe bwo kwizera no kumenya umwana w’ Imana, Kandi kugeza ubwo tuzasohora kuba abantu bashyitse bageze ku rugero rushyitse rw’ igihagararo cya kristo .
Muri make iyi nyigisho yose ni inyigisho ivuga ku gakiza ( Salvation)
Kuri iyi parti ivuga ku gukura rero ni igice cya 2 kivuga kwezwa ( sanctification), kuko nyuma yo kuvuka cyangwa gutsindishirizwa cyangwa kwezwa bwa mbere hakurikiraho gukura cyangwa kwezwa bwa kabiri ( spiritual growth- practical sanctification ).
Tubanze kwemeranyako udashobora gukura utaramenya niba waranavutse Kandi iyo uvutse uba utangiye urugendo rwo gusa na kristo ntago uba ururangije ( aha niho abenshi bayobera)
Kwezwa ( sanctification) bisobanura kwitandukanya ( set apart) n’ icyaha cya adam nibye byose.
Rero intambwe umuntu atera asa na Kristo ( kwera) niyo yitwa gukura ( ubwo buryo theology yabwise practical sanctification )
Rero uko gukura si igikorwa cyako kanya ( instantaneous) ahubwo kiba buri munsi ( progressive or continuous).
Aho wabisanga muri bible
abaheburayo 10:14, 12:14
1Abatesalonike 5:23
Rero uku kwezwa gukorwa n’ ijambo ry’ Imana kuko nkuko amagambo twasomye mu befeso 4 yatubwiye ko tugomba kumenya umwana w’ Imana ntago wamumenya utamenye ijambo kuko kurimenya niko kumumenya.
Kandi na yesu adusengera yaravuze ngo ubereshe ukuri ( yoh 17:17) bivuzengo kwifuza gukura udasoma ijambo ry’ Imana n’ ukwifuza ibyo utazageraho.
Kandi umukristo ukuze nkuko intego yacu yo mubefeso ivuga niwe uhangana n’ imyigishirize mibi ( false doctrine), ninawe wera imbuto z’ umwuka wera (yoh 15:3-5)
Nsoza rero murumvako kuvuka tubibonera Ubuntu arko gukura harimo uruhare rwawe cyane ( practical or experiantal sanctification)
Shalom!


text:
Reba Video
Baza Shangazi
UMUKOBWA YARAMBENZE-NONE NGIYE GUSARA
Umusomyi N-nkuko nakubwiye ko mfite twety eight ord mubuzima bwajye nakunze umukobwa 2004.dukundana imyaka igera kuri 4. mu kwezi kwa mbere k'uyu mwaka yajekusura dore ko aba mugiturage byumba aho akora akazi (couture)twaganiye ku by'urukundo rwacu ndetse tujya no kwipimishi virus yaSIDA dusanga turi bazima, nyuma y'ukwezi kumwe yatajyiye abwira ngoarabona ibyange bigenda bitanda. ariko nkamwihanganisha kukonateganyaga kubaka. amakuru akajyeraho ko hari umuhungu ufite inzubasigaye bapanga, sibyemere kuko numvaga ari amabwire yabantu,mbonanye n'umukobwa nkabona yarahindutse (imyitwarire). ndetseyarabwiye ngo ntashobora kubana najye ntanzu mfite, ngo nigendenubake nawe arahari.none ubu barasabye Le/20/09/2008 yarashyingiwe.ariko kuva uwo munsi ashyingiwe meze nkuwapfuye mpagaze, kuko nubyonkora byse arakomeza akanza mu bitekerezo, bataramurongora numvaga,mfite ikizere cyuko ashobora kagaruka ku murongo kuko numvaga mukundaubu bisa naho byarangiye.none rore ngira inama ya KIGABO, ubu numva abakobwa bose arabagomekuburyo numva nakundana n'umukobwa ari kugirango ampe gusa nta VISIONmufiteho.ikindi nuko numva nakundana n'umukobwa umwaka umwe gusa tugahitatubana (ese naba nihuse?). gusa ntanzu mfite, ntamashuri mfite, arikomfite akazi kampemba 60.000 buri kwezi (ndashaka kurongora muri 2009)(ndikwihuta se?).ikintu cyambabaje nuko iyo myaka yose nakundanye n'uwo mukobwanaramwubahaga cyane numva ntamusa k'igutuba (nenose niyo mpamvu atamvamu mutwe?) cg (bwari ubwana?).okay. nabonye ugira inama umuntu ngaho sibiza niyo.bay yari innocent ndayambaje kandiMFITE NINDI NAMA. (HARI UMUKOBWA TWARYAMANYE RIMWE GUSA nyumaTWABONANYE umwana afite amezi 8 ubu abwira ko umwana ari uwanjye)(inama yawe irategerejwe).
bangambiki-Komera N. Ndahari wana kandi ndi tayari kugusubiza. Wakundanye n'umukobwa arangije aragusuzugura yishakira abandi!? Rakara umukureho umutima ubuzima burakomeza kandi ubuzima bwawe ntibwubatse kuri we. Ibagirwa ibyo mwakoranye byose niba ari n'amafoto uyabike kure ntukayarebe, ibitekerezo bye nibikuzamo ujye ubyirinda wikorere ibindi. Gutandukana mu buzima bibaho n'umugore mwashakanye iyo kabaye mugahemukirana cyane muratandukana. Wari waratinye kumusaba igituba wagize neza.
Ufite imyaka 28 watinze kurongora ariko ndabyumva si wowe ni ubushobozi,njye nashatse mfite imyaka 23 ndembejwe no kwifuza abakobwa kandi nigirira isoni nanirinda kwiruka mu bakobwa nk'umusazi ariko nubona ubushobozi uzahite urongora birinda ibibazo byinshi by'ubusingolo! Ntibiterwa n'igihe umaranye n'umukobwa mukundana burya n'igihe gito kiba gihagije iyo uzi kureba imyitwarire y'umukobwa. Ariko ujye witegereza ushishoze umukobwa uri mu isabwa yitwara nka maraika ujye umenya ko amareshyamugeni atariyo amutunga.
Amashuri? Byihorere sha. Ntabanganya amahirwe kandi ntihabaho amashuri habaho umugisha. Imbaga nyinshi y'abanyarwanda nta mashuri menshi ifite kandi turaho nanjye nta mashuri mfite, nzi gusoma ibyapa gusa!!!!(ni urwenya) Ubwo rero shahu shimira Imana uko yakugize yari izi impamvu, amashuri nta mashuri ubuzima burakomeza. Ba data batize baradutunze turakura.
Uwo wateye inda byo nta cyo nabivugaho, ni wowe uzi niba warayimuteye cyangwa niba atari byo!! Gira mahoro.
Subscribe to: Post Comments (Atom)


text:
Ku wa kabiri w’icyumweru cya 6 cya Pasika
Ku ya 27 Gicurasi 2014
Ineza, amahoro n’ibyishimo bikomoka kuri Nyagasani Yezu Kristu bibane namwe. Kuri uyu wa kabiri w’icyumweru cya gatandatu cya Pasika, ndifuza ko dufata akanya gato tukazirikana amasomo matagatifu. Ariko ndibanda ku isomo rya mbere ryo mu Gitabo cy’Ibyakozwe n’Intumwa. Iri somo ryatubwiye uko umurinzi w’uburoko Pawulo na Silasi bari bafungiyemo i Filipi ya Masedoniya yakiriye ukwemera Kristu abitewe n’ubuhamya bw’izo mbohe yari ashinzwe kurinda. Nimucyo duhere ku ifungwa ry’izo ntumwa.
1. Pawulo na Silasi bafungwa
Mu gice kibanziriza isomo ry’uyu munsi, batubwira impamvu Pawulo na Silasi bafunzwe. Ndagira ngo twongere tubyibukiranye.
Bari bari mu mugi wa Filipi muri Masedoniya bagenda bamamaza Inkuru nziza ya Yezu Kristu. Umunsi umwe, ngo baza guhura n’umukobwa wari warahanzweho na roho mbi yamuteraga kuvuga ibizaba; ibyo bigatuma aronkera ba shebuja amaronko. Abonye rero Pawulo na bagenzi be arabakurikirana, agasakuza agira ati “Aba bantu ni abagaragu b’Imana Isumbabyose; barabamenyesha inzira y’umukiro” (Intu 16, 17). Uwo mukobwa yamaze iminsi myinshi abigenza atyo. Ariko Pawulo biza kumurambira; ni ko kubwira roho mbi yari muri uwo mukobwa ati “Mu izina rya Nyagasani Yezu Kristu, ndagutegetse ngo: sohoka muri uwo mukobwa” (Intu 16, 18). Ako kanya iyo roho mbi imuvamo. Ubwo uwo mukobwa ntiyongeye guhanura ukundi. Ba shebuja babonye ko nta nyungu bakimubonaho, bafata Pawulo na Silasi, babashyikiriza abacamanza, babarega guteza imvururu mu mugi wabo. Intumwa rero baziroha mu buroko, bamaze kuzikubita ibiboko no kubarema inguma.
2. Imbaraga z’isengesho risingiza Imana
Muri ubwo buroko, nta kindi Pawulo na Silasi bakoze atari ugusenga. Ntibasengaga basaba ko Imana ibakiza uburoko, cyangwa ibahanira ababubajugunyemo. Ahubwo basengaga basingiza Imana, baririmba ibisingizo by’Imana. Izindi mfungwa ngo zari zibateze amatwi. Birashoboka ko zibazaga ziti “Ariko aba ni bantu ki; ko bahanika ibisingizo by’Imana aho gutaka no gutakamba?”Koko rero Pawulo na Silasi bari bakubiswe, babaye inoge kubera ibiboko kandi bari inguma nsa. Ariko ibyo ntibyababujije gusenga basingiza Imana.
Twumvise rero imbaraga iryo sengesho risingiza ryari rifite. Ngo “ako kanya haba umutingito ukomeye; imfatizo z’uburoko ziranyeganyega, imiryango yose ihita yikingura, iminyururu yari iboshye imfungwa zose iracikagurika” (Intu 16, 26).
Hari abakristu benshi bakeka ko gusenga ari ugusaba gusa. Bishingikiriza kenshi iri jambo rya Nyagasani Yezu: “Musabe muzahabwa…” Ariko bibagirwa ko hari n’irindi sengesho rifite imbaraga nyinshi; ndashaka kuvuga isengesho risingiza Imana. Kimwe mu bintu byinshi Abakarisimatike batwigishije twebwe abakiristu bo muri Kiliziya gatolika, ni ugusingiza Imana. Turabibashimira.
Koko rero Yezu ati “musabe, muzahabwa; mushakashake, muzaronka; mukomange, muzakingurirwa” (Mt 7, 7). Mu gusaba kwacu, ntitukibagirwe no gusaba ingabire yo kugira umutima uhora usingiza Imana, kabone n’igihe dusumbirijwe n’ibibazo n’imisaraba y’amoko yose duhura nayo mu buzimza. Iryo sengesho ry’ibisingizo by’Imana rizaturinda kwiheba, kwinubira no kwijujutira Imana cyangwa se kwibwira ko yadutereranye. Pawulo mutagatifu, mu ibaruwa ye yandikiye Abanyakolosi ni we ugira ati “Mujye mushimira Imana mu mitima yanyu, muyiyirimbira zaburi, ibisingizo n’izindi ndirimbo mubwirijwe na Roho Mutagatifu. Ari ibyo muvuze, ari n’ibyo mukoze, byose mujye mubigira mu izina rya Nyagasani Yezu, abe ari we mwisunga mushimira Imana Data” (Kol 3, 16-17).
3. “Uramenye ntiwigirire nabi, twese turi hano”
Ngo umurinzi w’uburoko akangutse, yasanze inzugi zose zikinguye, nuko akeka ko imfungwa zatorotse. Ni ko gukura inkota ye ngo yisogote. Ariko Pawulo yaramuhumurije atera hejuru cyane, ati “Uramenye ntiwigirire nabi; twese turi hano” (Intu 16, 28).
Ngubwo ubupfura bw’uwamenye Kristu. Nuko imfungwa igahumuriza umurinzi w’uburoko; uwahemukiwe akababarira uwamuhemukiye; uwicwa akababarira umwishi we; ineza ikaganza inabi; urumuri rukimura umwijima; urukundo rugatsinda urwango; mbese umukiro wa Kristu ugataha mu bantu.
4. “Bategetsi banjye, ngomba gukora iki?”
Ubwo buhamya bwa Pawulo na Silasi bwafunguriye uwo murinzi w’uburoko amarembo y’ukwemera n’umukiro. Koko rero, igihe yumvise ijwi rya Pawulo, umurinzi w’uburoko yasabye urumuri nuko agenda asanga Pawulo na Silasi, abikubita imbere n’ubwoba bwinshi.
Urwo rumuri yasabye twarubonamo igishushanyo cy’urundi rumuri yari agiye kwakira; urumuri rw’ukwemera (Lumen fidei), urumuri rutanga umukiro. Koko rero, amaze kubabaza ati “Bategetsi banjye, ngomba gukora iki ngo nkire?” (Intu 16, 30), Pawulo na Silasi baramushubije bati “Wemere Nyagasani Yezu, uzakira wowe n’urugo rwawe” (Intu 16, 31).
Ngurwo urumuri nyakuri rwabanje kumurikira mu mwujima w’uburoko, igihe intumwa zasengaga zisingiza Imana. None rugiye kumurikira umutima w’umurinzi w’uburoko ndetse rugera no ku rugo rwe rwose. Ni urumuri rwa Kristu; ni urumuri rw’Inkuru nziza ye. “Nuko bamubwira ijambo rya Nyagasani, we n’abo mu rugo rwe rwose” (Intu 16, 32).
Ni urumuri rwakirirwa muri batisimu: “Ahera ko arabatizwa hamwe n’urugo rwe rwose” (Intu 16, 33).
Urwo rumuri rw’ukwemera rutera ibyishimo bitavugwa: “Hanyuma ajyana na Pawulo na Silasi, arabazimanira, yishimana n’abo mu rugo rwe rwose, kubera ko yemeye Imana” (Intu 16, 34).
5. Ubutumwa bwacu
Bavandimwe, urumuri rw’ukwemera n’umukiro umurinzi w’uburoko yakiriye, natwe twararuhawe igihe tubatizwa. Uwatubatije, yaratubwiye ati “Akira urumuri rwa Kristu”. Ese rumeze rute? Aho ntirwazimye? Turushyikiriza abandi dute?
Hari benshi muri iki gihe batubaza bati “Dukore iki, kugira ngo dukire?” Abo tubasubiza iki? Aho tubageza ku irembo ry’ukwemera? Aho natwe tubashyikiriza urumuri rw’ukwemera? Ese twishimiye ko twamenye kandi twemeye Nyagasani Yezu?
Dufite ubutumwa bwo kugeza abandi ku mukiro wa Kristu. Roho Mutagatifu Nyagasani Yezu yasezeranyije abigishwa be, twaramuhawe igihe tubatizwa, ndetse adusenderezamo ingabire ze igihe dukomejwe. Nta kindi twamuherewe kitari ukubera Kristu abahamya no kubwira buri muntu wese ushaka gukira: “Wemere Nyagasani Yezu, uzakira hamwe n’urugo rwawe rwose”.
Nyagasani Yezu nabane namwe.
Mwayiteguriwe na Padiri Balthazar NTIVUGURUZWA


text:
Ibisabwa:
– ibirayi
– imiteja
– amavuta y’inka
-ibitunguru
– tungurusumu
– umunyu
Uko bitegurwa:
Hata cyangwa uronge ibirayi neza kugeza bishizeho umwanda.
Imiteja nayo uyironge neza, ukureho imitwe yo hejuru (uyitotore)
Nyuma uyikate mu ngano ushaka gusa byaba byiza ukase minini. Ubitogose mu mazi make ku muriro
Nyuma ibirayi byawe ubikatemo uduce duto duto, ubitogose mu mazi make ukwabyo.
Habura gato ngo bishye kwa kundi uba ubona byenda gushya ubikureho n’imiteja ubonye ihiye uyikureho.
Ku ruhande fata amavuta y’inka uyashyire mu isafuriya cyangwa ipanu (aho ugiye gutekera) nubona yayenze yayaze, ushyiremo ibitunguru ndetse na tungurusumu, abakunda magi washyiramo, cyangwa ikindi kirungo nka soya sause cyangwa poivre noir.
Ubundi uvange buhoro buhoro, wongeremo umunyu. Nubona ibirungo bifashe irange ushyiremo imiteja na bya birayi, ugaragure akanya gato kandi witonze wirinda ko byavunguka cyangwa bigashwanyukiramo, niba ukunda urusenda shyiramo gake ubitekane kuko nibwo biba byiza.
Nyuma ubonye ko byafashe amavuta n’irange bikuremo ubitegure ku meza, ubirye bigishyushye kuko nibwo amavuta y’inka yumvikanamo neza ndetse n’uburyohe akaba ari bwose.
Muryoherwe!
Mwabiteguriwe na Denise Mbabazi Mpambara/Radio&TV10


text:
Ubusanzwe abantu bakuru bagirwa inama yo gusinzira nibura amasaha arindwi ku munsi, abana bato bari munsi y’imyaka icyenda bagasinzira amasaha 12 mu gihe ingimbi n’abangavu zigirwa inama yo kuryama amasaha ari hagati y’umunani n’icyenda.
Ubushakashatsi bushya bwakozwe na Massachusetts Institute of Technology ku bufatanye na University of São Paulo bwagaragaje ko gusinzira amasaha make bigira ingaruka ku ngendo y’umuntu.
Amasaha umuntu asinzira, ingendo ye igenda ihinduka akaba yagenda gahoro cyangwa cyane, bitandukanye n’uko bigenda ku basinzira amasaha menshi.
Ubu bushakashatsi bwakorewe ku banyeshuri badakunze gusinzira amasaha menshi bo muri Kaminuza ya São Paulo. Abo banyeshuri bakurikiranywe iminsi 14, habarwa amasaha basinzirira n’ayo babyukiraho.
Abashakashatsi basanze nibura abo banyeshuri basinzira amasaha atandatu ku munsi. Bahabwaga ikizamini cyo kwiruka ku mashini ya siporo abantu bakoresha biruka ariko batava aho (treadmill), aho basabwaga kugendera ku muvuduko umwe kandi ntihabeho gusobanya mu ntambwe no kunyuranya igihe hagati y’intambwe n’iyindi.
Ku banyeshuri basinzira amasaha make cyane, byagaragaye ko basobanya mu gihe kiri hagati y’intambwe n’iyindi.
Ubushakashatsi bwerekanye ko abanyeshuri bagiye bahindura amasaha baryamiragaho bakayongera, kwihuta no kujyanisha intambwe zabo kuri ya mashini yifashishwa mu kwiruka, byiyongereye.
Forner-Cordero umwe mu bakoze ubushakashatsi yavuze ko ari byiza ku bantu bagira akazi kenshi kugira igihe kidahinduka baryamiraho kandi bagaharanira ko amasaha yagenwe bayubahiriza.
Nko ku bantu badakunze kubona ibitotsi, bagiriwe inama yo kugerageza siporo imwe y’iminota icumi bakora nibura buri munsi, haba kugenda n’amaguru, gutwara igare, kwiruka n’indi.
Mu bindi bisabwa ni ukwirinda kunywa ikawa nyuma ya saa Cyenda z’ijoro, kwirinda inzoga, kuryama ahantu hashashe neza no mu cyumba kirimo akayaga, kwirinda kurara amatara yaka, gushyira kure telefone, mudasobwa n’ibindi byuma by’ikoranabuhanga.


text:
Abiga muri Kaminuza ya Kigali bibukijwe ko batagomba kwiga bategereje kuzahabwa akazi
Dr Carlos Fernando, Umuyobozi w’icyubahiro wa Kaminuza ya Kigali (UoK), mu mpanuro yahaye abanyashuri biga muri iyo Kaminuza ishami ryayo rya Musanze, yasabye abanyeshuri kwiga baharanira kugira ubumenyi buhagije buzabafasha kwihangira umurimo, abibutsa ko badakwiye kwiga bategereje ko hari uzabaha akazi.
Yabitangarije mu muhango wo gutangiza umwaka w’amashuri 2021-2022 muri iyo Kamunuza mu ishami ryayo rya Musanze, kuri uyu wa kabiri tariki 07 Nzeri 2021, aho yatanze ikiganiro cyamaze isaha atanga impanuro z’uburyo abanyeshuri bakwiye kwitwara mu gihe bakiri ku ntebe yishuri, mu gutegura ejo habo heza mu gihe bazaba barangije kwiga.
Uwo muyobozi yibukije abanyeshuri ko bagomba gukoresha neza igihe cyabo, ati “Umunyeshuri usoje icyiciro cya kabiri cya Kaminuza, akwiye kuba akuze mu mutwe azi icyo ashaka. Ashobora kwihangira umurimo, ntimutegereze ko hari umuntu uzabahangira umurimo nimurangiza amashuri, mugomba kuba ibisubizo muri sosiyete mukemura ibibazo by’ubushomeri”.
Yabasabye gukora cyane birinda kurangara ati “Abanyeshuri mugomba kwiga mushyize umutima ku masomo, kwiga ntabwo ari ukwishimisha ahubwo hagomba kubamo ukwihangana mukagira ibyo mwigomwa, ni bwo muzagirira isi akamaro”.
Umuyobozi Mukuru w’iyo Kaminuza, Prof Dr Tombola Gustave, yavuze ko n’ubwo icyorezo cya Covid-19 hari ibyo cyadindije, bitagize ingaruka nyinshi ku mikorere ya Kaminuza ya Kigali, aho yari yariteguye bihagije uburyo bujyanye no kwigisha hakoreshejwe uburyo bwa “Iyakure”.
Agira ati “Iki cyorezo cyatunguye isi yose, ariko Kaminuza ya Kigali yari yariteguye ireba kure, hari uburyo bwo kwigisha dukoresheje iyakure, icyorezo rero kije Leta iravuga iti abantu bakwiye guhagarika kwigisha imbonankubone, twe twakomeje kwigisha dukoresheje iyakure, ntabwo twigeze duhagarika. Ubwo rero murumva ko twiteguye, icyifuzo cyacu ni uko iki cyorezo cyarangira kikagenda nk’uko Leta ikomeje kugihashya, ariko gihari cyangwa kidahari, twe turiteguye nta kibazo”.
Abanyeshuri biga muri iyo Kaminuza mu ishami ryayo rya Musanze baganiriye na Kigali Today, baremeza ko impanuro bahawe zirabafasha mu myigire yabo, baharanira gutegura ijo hazaza habo mu gihe bazaba basoje amasomo.
Nshizirungu Damascène wiga mu ishami rya ‘Finance’ mu mwaka wa gatatu, yagize ati “Impanuro baduhaye twazumvise kandi ni nziza, badusabye gushyira umutima ku masomo, badusaba kwita ku gihe cyacu tugikoresha neza. Tugiye kuzubahiriza dutegura ubuzima bwacu buri imbere, kandi duharanira guteza imbere igihugu cyacu”.
Uwo munyeshuri yashimiye ubuyobozi bwa Kaminuza ya Kigali, aho ikomeje kubigisha ibaha ubushobozi buzabafasha kwihangira imirimo, bakaba ngo biteguye guhangana n’ikibazo cy’ubushomeri buri hanze aha.
Ati “Kaminuza yacu iyo itwigisha, ntidutoza gusa kuzashaka akazi, ahubwo itwigisha uburyo tuzagahanga, twiteguye kwihangira akazi aho kugashaka, dore ko Leta yashyizeho ikigega cya BDF gifasha abafite imishinga ijyanye no guhanga umurimo”.
Bugingo Alice Linz, ati “Uru ruzinduko rw’abayobozi ba Kaminuza naruhaye agaciro gakomeye, kuko rwanyigishije bwinshi, rwanyigishije gukora cyane, rwanyigishije kurushaho kwiga nshyizeho umwete, kuko ejo hanjye hazaza ni njye ugomba kuhategura. Mu mpanuro bagiye baduha harimo gukora cyane no kwiga tudacika intege, byampaye ishema binyibutsa uburyo ngomba kwifata mu gihe nkiri ku ntebe y’ishuri”.
Yongeye ati “Ndi hafi kurangiza amashuri, ariko nta bwoba mfite bw’ubushomeri, mu masomo duhabwa badutoza kwihangira imirimo, ndiyizeye kandi rwose imbere hanjye ni heza, abaje gutangira mu mwaka wa mbere nabagira inama yo kwiga batikoresheje, birinda kurangara”.
Prof Dr Tombola, yijeje abanyeshuri bashya serivisi nziza, ati “Ubu turimo kwandika abanyeshuri bashya, ni baze icyo tubijeje ni serivisi nziza, ntabwo bazigera babona ko bahisemo nabi”.


text:
1
Imana irema ijuru n'isi
1Mu ntangiriro Imana yaremye ijuru n'isi. 2Isi nta shusho yari ifite kandi nta cyari kiyiriho: yari imeze nk'inyanja kandi icuze umwijima. Umwuka w'Imana wari ubundikiye amazi.
3Nuko Imana iravuga iti: “Nihabeho umucyo.” Umucyo ubaho. 4Imana ibona ko umucyo ari mwiza, maze iwutandukanya n'umwijima: 5umucyo iwita amanywa, umwijima iwita ijoro. Burira buracya, uba umunsi wa mbere.
6Imana iravuga iti: “Nihabeho igisenge#igisenge: Abaheburayi bibwiraga ko hejuru y'ikirere haba inyanja, igomewe n'ikintu kimeze nk'igisenge. Reba Zab 148.4. cyo gutandukanya amazi ngo amwe abe munsi yacyo, andi abe hejuru yacyo.” 7Biba bityo. Imana irema icyo gisenge, gitandukanya amazi yo munsi yacyo n'ayo hejuru yacyo. 8Igisenge Imana icyita ijuru. Burira buracya, uba umunsi wa kabiri.
9Imana iravuga iti: “Amazi ari munsi y'ijuru niyihindire hamwe kugira ngo ubutaka buboneke.” Biba bityo. 10Ahatari amazi Imana ihita ubutaka, ya mazi iyita inyanja. Imana ibona ari byiza.
11Imana iravuga iti: “Ubutaka nibumeze ibyatsi n'ibimera byera imbuto, nihamere n'ibiti bitari bimwe byera imbuto.” Biba bityo. 12Ubutaka bumeza ibyatsi n'ibimera bitari bimwe byera imbuto, n'ibiti bitari bimwe byera imbuto. Imana ibona ari byiza. 13Burira buracya, uba umunsi wa gatatu.
14Imana iravuga iti: “Nihabeho ibinyarumuri ku gisenge cy'ijuru kugira ngo bitandukanye amanywa n'ijoro, bibe ibimenyetso biranga iminsi n'ibihe n'imyaka, 15byakire ku gisenge cy'ijuru kugira ngo bimurikire isi.” Biba bityo. 16Imana irema ibinyarumuri bibiri binini: izuba ryo kugenga amanywa n'ukwezi ko kugenga ijoro, irema n'inyenyeri. 17Imana ibishyira ku gisenge cy'ijuru kugira ngo bimurikire isi, 18bigenge amanywa n'ijoro kandi bitandukanye umucyo n'umwijima. Imana ibona ari byiza. 19Burira buracya, uba umunsi wa kane.
20Imana iravuga iti: “Udusimba two mu mazi nituyajagatemo, inyoni n'ibisiga biguruke mu kirere.” 21Imana irema ibikōko binini byo mu nyanja n'ibinyabuzima by'amoko yose byinyagambura bikajagata mu mazi, irema n'inyoni n'ibisiga by'amoko yose. Imana ibona ari byiza. 22Byose ibiha umugisha, itegeka ibyo mu mazi iti: “Nimwororoke mugwire mwuzure mu nyanja.” Itegeka n'ibiguruka iti: “Nimugwire ku isi.” 23Burira buracya, uba umunsi wa gatanu.
24Imana iravuga iti: “Inyamaswa z'amoko yose nizibe ku butaka: amatungo n'ibikurura inda hasi n'izindi nyamaswa zose nk'uko amoko yazo ari.” Biba bityo. 25Imana irema inyamaswa z'amoko yose n'amatungo n'ibikurura inda hasi byose. Imana ibona ari byiza.
26Imana iravuga iti: “Tureme abantu basa natwe, bameze nkatwe maze bategeke isi yose: amafi n'inyoni n'ibisiga, n'amatungo n'ibikurura inda hasi.”
27Imana yaremye umuntu usa na yo,
yamuremye asa n'Imana,
umugabo n'umugore ni ko yabaremye.
28Imana ibaha umugisha, irababwira iti: “Nimubyare mugwire, mwuzure isi yose muyitegeke. Mugenge amafi n'inyoni n'ibisiga, n'ibikurura inda hasi! 29Dore mbahaye ibimera byose byera imbuto n'ibiti byose byera imbuto, bizabatunga. 30Inyamaswa zose n'inyoni n'ibisiga n'ibikurura inda hasi byose, mbese ibihumeka byose, mbihaye ibimera byo kubitunga!” Biba bityo.
31Imana ireba ibyo yari imaze kurema ibona ari byiza cyane. Burira buracya, uba umunsi wa gatandatu.


text:
Abayobora amashuri baravuga iki ku igabanuka ry’umusanzu utangwa n’ababyeyi?
Abayobozi b’ibigo by’amashuri yisumbuye ya Tekiniki (Technical Secondary Schools/TSS), baravuga ko batewe impungenge n’icyemezo cyo kugabanya umusanzu w’ababyeyi bari basanzwe batanga ku bigo by’amashuri, kuko bishobora kuzagira ingaruka ku bigo bayobora.
Ni nyuma y’uko Minisiteri y’Uburezi (MINEDUC) ishyiriyeho amabwiriza mashya ajyanye n’imisanzu ntarengwa y’ababyeyi irimo n’amafaranga y’ishuri, azatangira gukurikizwa mu mwaka w’amashuri wa 2022/2023 uzatangira tariki 26 Nzeri 2022.
Abayobozi b’ibigo by’amashuri bavuga ko imisanzu bakaga ababyeyi hari ibibazo yakemuraga kandi bigakemukira igihe bitewe n’uko yahitaga aboneka ku buryo kuba batazongera kuyabona, hari icyuho kizaterwa no kuba batakibona umusanzu w’ababyeyi nk’uko byari bisanzwe bikorwa.
Padiri Edmond Cyiza Rudahunga ni umuyobozi w’ikigo cy’ishuri cya Father Lemon Kabuga TSS. Avuga ko icyemezo cyo kugabanya umusanzu w’ababyeyi ari inkuru nziza ku babyeyi ndetse no ku bandi bantu bifuza ko uburezi bwagera kuri bose, ariko ngo ku ruhande rw’abayobozi b’ibigo by’amashuri bishobora kuzabakoma mu nkokora ukurikije aho ibiciro bigeze.
Ati “Twebwe rero tubona ko iyo gahunda cyane cyane mu mashuri y’ubumenyingiro, ukurikije aho ibiciro bigeze, ntabwo haburamo ko wenda ishuri rihura n’imbogamizi, kubera ko ibiciro byazamutse ku masoko, hakagira n’icyiyongeraho cyane cyane mu mashuri ya Leta n’afashwa na Leta kubw’amasezerano aba agomba gukoresha amasoko, na byo bituma ibiciro birushaho kwiyongera”.
Akomeza agira ati “Kugira ngo bitagira ingaruka z’amikoro bitera ku kigo, tubona ko ari ngombwa ko uko ubushobozi buzagenda bwiyongera, ubuyobozi n’ababyeyi barushaho kongera inkunga badutera, haba mu bijyanye n’ibyo twita Capitation grant cyangwa amafaranga ya School feeding, ibyo byose byatuma uwo mwanzuro ugororokera bose”.
Mugenzi we witwa Jean Bosco Ndagijimana ni umuyobozi wa ES Kayumbu TVET. Avuga ko bitewe n’ibyo bari bamenyereye guhungabana bitazabura.
Ati “Abantu niba bari bamenyereye ko bafite ingengo y’imari itangwa n’ababyeyi hafi ku kigero cya 70%, uruhare rw’ababyeyi rukaba rwavuyeho wenda kuri 70% rukaza kuri 50%, Leta na yo n’ubwo hari icyo yashyizeho ariko ntabwo byahura neza na rwa ruhare ababyeyi batangaga”.
Akomeza agira ati “Kuko niba abantu bakoraga gahunda y’ibikorwa bakavuga bati ikigo kizagura ibikoresho runaka gishingiye ku musanzu w’ababyeyi, uyu munsi wa none ntabwo umusanzu w’ababyeyi uzakomeza kugura ibikoresho kuko n’inshingano za Leta, hazabaho gutegereza no kurindira ko wa musanzu wa Leta uza kugira ngo uvaneho icyo cyuho, kandi amafaranga yayo aza mu byiciro ntabwo ari kimwe nk’uko ababyeyi bayatangiraga rimwe”.
Umuyobozi Mukuru w’Ikigo cy’Igihugu gishinzwe guteza imbere Tekiniki, Imyuga n’Ubumenyingiro (RTB), Paul Umukunzi, avuga ko bagira ngo uburezi bw’u Rwanda bubeho ntawe buheza bitewe n’ubushobozi buke yaba afite.
Ati “Kugira ngo ibyo bigerweho birasaba ko amashuri yumva ko umubyeyi atari we dutegaho byose, ahubwo agasabwa bike bishoboka kubera ko byinshi Leta iba yabitanze. Birasaba ko amashuri agenda asobanurirwa akumva neza ko uku kugabanya amafaranga y’ishuri biba byarizwe neza, ku buryo ayo mafaranga make umubyeyi ashobora gutanga yafasha umwana kwiga, kandi akaba yakwiga neza”.
Umunyamabanga wa Leta muri Minisiteri y’Uburezi ushinzwe Ikoranabuhanga Tekiniki, Imyuga n’ubumenyingiro (TVET), Claudette Irere, avuga ko imyanzuro yafashwe igamije gufasha umunyeshuri kurushaho kwiga neza.
Ati “Ibyinshi n’ubundi Leta isanzwe ibitanga, ibituma ishuri rishobora kubaho rikagira ubuzima, hari n’amafaranga dusanzwe dutanga y’ibyo kurya na yo ntabwo twayahagaritse ahubwo twarayongereye. Icyo twavuze kinakomeye ni uko abayobozi b’amashuri babyukaga mu gitondo bagashyiraho ibintu bitumvikanyweho n’ababyeyi bose bisa nk’ibiremereye babihagarika, twashyizeho igiciro twumva ko ari fatizo cyatuma umubyeyi yohereje umwana aba yizeye ko ari bubeho kandi akiga neza”.
Minisiteri y’Uburezi ivuga ko andi mafaranga abayobozi bashobora gusaba ababyeyi nk’umusanzu byumvikanyweho n’inteko y’ababyeyi atagomba kurenga 7,000.


text:
Nyirubutungane Papa Fransisko yatangaje ko ubutumwa bw’umukateshiste ari « Umurimo wa Gitumwa », uzajya utangwa ku mugaragaro muri Kiliziya.
Mu Rwandiko rwa Gishumba yise «Antiquum Ministerium», ugenekereje mu kinyarwanda, bisobanura «Ubutumwa bwo mu ntangiriro», yo kuwa 10 Gicurasi 2021, Nyirubutungane Papa Fransisko yagaragaje ko ubwo butumwa bw’Umukateshiste ari ubutumwa bwa Kiliziya kuva mu ntangiriro, nk’uko abahanga mu bya Tewolojiya babihurizaho mu gutanga ingero zigaragara ko tubusanga mu Byanditswe Bitagatifu mu Isezerano Rishya (Reba « Urwandiko rwa Papa », Numero 1).
Nk’uko Papa akomeza abivuga Ubutumwa bwo Kwigisha tububona, mbere na mbere buhabwa Intumwa, zahawe « umurimo wo Kwigisha », aho Pawulo Intumwa yahereye yandikira Ikoraniro ry’i Korinti, agira ati: « Abo Imana yashyizeho muri Kiliziya, aba mbere ni intumwa, aba kabiri ni abahanuzi, aba gatatu ni abigisha. Hanyuma ikurikizaho abakora ibitangaza ; abafite ingabire yo gukiza abarwayi, iyo gutabarana, iyo kuyobora n’iyo kuvuga mu ndimi. Mbese bose ni intumwa? Bose se ni abahanuzi ? Cyangwa ni abigisha ? Mbese bose bakora ibitangaza ? Cyangwa bafite ingabire yo gukiza ? Bose se bavuga mu ndimi ? Cyangwa bose bazi kuzisobanura ? Nimuharanire ingabire zisumbuye » (1 Kor 12, 28-31)
Muri urwo Rwandiko rwa Gitumwa, Nyirubutungane Papa akomeza agaragaza ko amateka y’Iyogezabutumwa, kuva mu binyagihumbi bibiri bishiza, yagiye agaragaza uburyo ubutumwa bw’abakateshiste ari ingirakamaro muri Kiliziya. Abepiskopi, abapadiri n’abadiyakoni, hamwe n’abagabo n’abagore bihayimana, beguriye ubuzima bwabo inyigisho za kateshezi kugira ngo ukwemera inkingi yizewe mu mibereho yihariye y’ikiremwa muntu cyose. Bamwe ndetse bagiye biyegereza abandi bavandimwe basangiza impano zabo, mu gushyiraho imiryango yeguurirwa ubutumwa bwitangira ubutumwa bwa Kateshezi. (Reba « Urwandiko rwa Papa» numero ya 2)
Nyirubutungane Papa, muri urwo Rwandiko, atangaza ko ashyizeho « Umurimo wa Gitumwa uhabwa Abalayiki w’Ubukateshiste ». (Reba Urwandiko rwa Papa, numero ya 8, igika cya nyuma). Papa aboneraho gushinga Ibiro bya Papa bishinzwe Liturujiya n’imitangire myiza y’Amasakaramentu kuzatangaza mu gihe cya vuba Amabwiriza azajya yubahirizwa mu Itangwa ry’Umurimo wa Gitumwa w’Ubukateshiste, uzajya uhabwa Abalayiki.
Mu ngingo zisoza urwo Rwandiko Nyirubutungane Papa ararikira Inama z’Abepiskopi Gatolika kuzashyira mu bikorwa iryo tangwa ry’Ubutumwa bw’Abakateshiste, mu kugena uburyo bwa Forumasiyo ikwiye (formation nécessaire) y’umukateshiste, ndetse no gushyiraho amabwiriza agenga uburyo umukateshiste ategurirwa kandi agahabwa uwo murimo wa Gitumwa.
Nyirubutungane Papa Fransisko asoza aca iteka ko ibiri muri urwo Rwandiko bigomba kubahirizwa ku buryo buhamye kandi budahinduka, kandi bigatangira kubahirizwa guhera uwo munsi, bigatangazwa mu Nyandiko zemewe za Kiliziya (Acta Apostolicae Sedis.)
Reba: www.vatican.va: Lettre Apostolique sous la forme de Motu Proprio « Antiquum Ministerium » du Souverain Pontife François établissant le Ministère de Catéchiste (10 mai 2021)
Byateguwe na Padiri Dieudonné UWAMAHORO
Umuyobozi wa Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo


text:
"Watubereye ubwugamo Yesu” Videwo ihebuje ya Tuyisenge Innocent
Yanditswe na: Ubwanditsi
2019-04-26 13:26:19
Umuhanzi Tuyisenge Innocent uririmba indirimbo zihimbaza Imana yashyize hanze indirimbo y’amajwi n’amashusho yise “Watubereye ubwugamo Yesu” igamije gukangurira abantu gushakira ubwugamo muri Yesu.
Iyi ndirimbo igaruka ku bihe bigoranye uyu muririmbyi yagiye anyuramo aho imvura yaguye imivo igatemba ariko ntibitembane ubuzima bwe bitewe n’uko Yesu yamubereye ubwugamo.
Muri iyi ndirimbo kandi uyu Tuyisenge akomeza avuga ko yagerageje kuvuga ibyo gukomera kw’Imana akabyandika neza abyitondeye ariko nabyo yasanze bidahagije kuvuga gukomera kwayo. “Aba malayika niba gushime ibizima bine bikuramye naho umwana w’umuntu we nabuze amagambo yasobanura ibyo kwera kwa we; uhimbazwe usingizwe Gitare wabaye mu ruhande rwacu.”
Umuhanzi Tuyisenge umaze kugira indirimbo 5 z’amajwi n’imwe ikoze m’uburyo bw’amashusho akomeza avuga ko intego ye ari uguhindurira benshi gukiranuka kandi kwamamaza Krisito ariyo nyungu y’ukuri kuko nawe azamuhamiriza imbere y’Imana kuri wa munsi w’urubanza.
Tuyisenge asoza yifuriza abakunzi be kumva ubutumwa bwiza bwa Kirisito buri mu ndirimbo ze hanyuma kandi udafite Krisito akamwakira n’uwamwakiriye akamukomeza.
Umuhanzi Tuyisenge Innocent ni umuririmbyi akaba n’umwanditsi w’indirimbo zihimbaza Imana watangiye uyu murimo mu buryo bweruye mu 2000 ndetse akaba anabarizwa muri Korali Shallom ikorera mu itorero rya ADEPR.
UMVA "WATUBEREYE UBWUGAMO YESU" BY INNOCENT TUYISENGE


text:
Nyarugenge: Ubuyobozi bwakurikiranye ikibazo cy’abagore bashyamiranye n’abanyerondo
Ku wa Kane tariki 16 Nzeri 2021, ku mbuga nkoranyabanga hagaragaye amashusho agaragaza abanyerondo babiri bo mu Karere ka Nyarugenge bashyamiranye n’abagore babiri b’abazunguzayi kugeza igihe umwe muri abo banyerondo yanizwe akanaturwa hasi.
Benshi mu babonye ayo mashusho bagarutse ku bushobozi buke bwo kwirinda no kwitabara, bwagaragaye kuri abo banyerondo babiri igihe bashyamiranaga n’abazunguzayi.
Ubwo baganiraga n’itangazamakuru kuri uyu wa Gatanu tariki 17 Nzeri 2021, umwe muri abo banyerondo wabanje gushyamirana n’abazunguzayi hamwe na mugenzi we wamutabaye akagera aho aturwa hasi, bavuze ko zimwe mu mbogamizi bakunze guhura na zo zirimo gusagarirwa n’abazunguzayi ari na ho bahera basaba ubufasha ku nzego z’umutekano zisumbuyeho.
Uwabanje gushyamirana na bo avuga ko ubwo yageragezaga kubuza abazunguzayi gucururiza mu muhanda babyanze ahubwo bagatangira kumurwanya.
Ati “Abazunguzayi baramanutse ndabakurikira, tugeze imbere y’amarembo y’isoko barahagarara, ndababwira nti mumanuke mukomeze mugende, mureke gucururiza hano, barabyanga, igihe babyanze ngiye gufata ibicuruzwa barimo gucuruza, umwe ahita atangira kundwanya, baransunika, nigiye inyuma ndimo kubahunga barankurikirana, mugenzi wanjye na we yari hirya araza aje kuntabara, bahita bahindukira inyuma bamufata mu ijosi, baramuniga, bamujya hejuru ahagurutse bariruka”.
Akomeza agira ati “Imbogamizi duhura na zo ni ugufata abajura cyangwa se abo bazunguzayi barimo kuzunguza, cyangwa se abana bo mu muhanda bita ‘marine’, wamufata akaba yashobora kuba yashaka kukurwanya, tumva icyakorwa iyo duhuye n’abo bashaka kutwigomekaho ngo babe baturwanya ni uko nka polisi yaba iri hafi, yajya idutabara kuko ifite intwaro kandi twe nta ntwaro dufite”.
Undi munyerondo waje gutabara bikamuviramo gukubitwa avuga ko yagiye gutabara mugenzi we azi ko abarimo gushyamirana na we bamubona bakagira ubwoba bagahunga ahubwo bahita bamuhindukirana.
Ati “Maze kwambuka umuhanda ndavuga nti, ubwo turi babiri wenda baragira ubwoba bahite bikanga bagende, nta kindi bakoze, rwose yahindukiye ahita amfata, kwa kutitegura yahise ankaraga bya hatari nibona hasi, numva icyo twafashwa, nifuza ko nka polisi yajya iduha ubufasha igihe nk’ibyo bitangiye kuba kuko bariya bagore ntabwo bumva rwose”.
Ku rundi ruhande ariko hari abaturage na bo bashinja inzego zirimo Irondo ry’umwuga ndetse na ba Dasso kubahohotera bitwaje akazi kabo.
Umuvugizi wa Polisi wungirije CSP Africa Apollo Sendahangarwa, avuga ko bibujijwe kubuza inzego z’ibanze gushyira gahunda za Leta mu bikorwa, gusa ngo hari ibyo bagiye kunoza.
Ati “Ni ukuvuga ko niba uyu munsi habonetse abantu bashobora guhohotera abanyerondo kubera impamvu runaka iyo ari yo yose, ubwo bihita bigaragara ko hagomba kugira ikindi kiyongeraho mu bumenyi, ariko bijyanye n’amategeko y’uburyo abantu bashyira mu bikorwa akazi kabo, ariko no mu mikoranire, ni ukuvuga ngo igihe barimo gukora akazi kabo, igihe bahuye n’ikibazo cyangwa igihe babonye ikintu cyahungabanya umutekano gikomeye, bashobora ndetse no kubona ibindi bikomeye kurushaho, uburyo bavugana n’inzego ziri hafi aho zishobora kuba zifite n’intwaro ni byo tugiye kunoza kurusha ibindi byose”.
Ibyerekeranye n’urugomo rukorerwa inzego z’umutekano n’abandi bayobozi bisa n’ibifata intera, dore ko mu minsi ishize hagiye humvikana n’ahandi byabaye, ibyagarutsweho cyane bikaba ari ibyabereye i Nyagatare aho umworozi witwa Safari yagaragaye ashyamirana na Dasso n’abandi bayobozi bamubuzaga kuragira ku gasozi mu buryo butemewe.
Ubuyobozi buvuga ko butazihanganira abaturage bubahuka inzego ziri mu kazi kazo, icyakora na zo zigasabwa kugakora zirinda guhutaza abaturage. Kuri ubu abakora uru rugomo barakurikiranwa uwo bigaragaye ko yakosheje agahanwa.


text:
Aluminium Yambaye Igiti Casement Idirishya hamwe Ikirahuri Kabiri Murugo
Ibikoresho bya tekiniki
Ibara
Ikirahure
Ibikoresho
• Imiterere ya idirishya ryerekana imiterere
• Guhumeka, kurwanya imibu, kurwanya ubujura
• Ikirahure cyo mu rwego rwo hejuru
• Ingufu zizigama hasi kugeza U agaciro 0,79 W / m2.k.
• Kurwanya Amazi no Kubungabunga bike
• Ibikoresho bitandukanye bya ecran
• Kongera ingufu kugirango urwego rwisumbuyeho
• Sisitemu yo gufunga ibyuma byinshi byo gufunga ikirere no kwiba
• Nylon, mesh irahari
• Flat kandi yoroshye
• Igisubizo cyo guhangana ninkubi y'umuyaga
• Kugorora no kurenza urugero birahari
• Igishushanyo cyihariye kirahari
• Amahitamo ya aluminiyumu yerekana: Amashanyarazi, gushushanya PVDF, Anodizing, Electrophoresis
• Ibara risanzwe risiga irangi: Ijoro ryijimye Icyatsi, Inyenyeri Yumukara, Matte Umukara, Ore Icyatsi, Ikirunga cyikirunga, Icyatsi cya Paris Icyatsi, Icyatsi cya silver cya Berlin, Icyatsi cya Morandi, Icyatsi cya Roman Icyatsi, cyera cyera
• Ubwoko bwibiti: Cherry, Douglas Fir, Mahogany, Vertical Grain Douglas Fir, Oak White, Pine, Cedar Red Red, Western Walnut, Maple, Spruce, Larch, nibindi.
• Ibara ryibiti: BXMS2001, BXMS2002, BXMS2003, BXMS2004, BXMS2005, BXMS2006, XMS2006, XMS2002, XMS2003, XMS2004, XMS2001, XMS2005, nibindi.
• Ibara ryamamaye: ibiti, umutuku wumuringa, dune, nibindi.
• Hitamo amabara yatunganijwe muruganda kugirango utange vuba, cyangwa amabara yihariye kugirango uhuze neza umushinga wawe.
• Ikirahuri kimwe (5mm, 6mm, 8mm, 10mm….)
• Ikirahure cyanduye (5mm + 0,76pvb + 5mm)
• Ikirahure cyikubye kabiri (5mm + 12air + 5mm)
• Ikirahure gikarishye kirahure (5mm + 12air + 0,76pvb + 5mm)
• Ikirahure cyikubye inshuro eshatu (5mm + 12air + 5mm + 12air + 5mm)
• Ubunini bw'ikirahuri kimwe: 5-20mm
• Ubwoko bw'ikirahure: ikirahure gikarishye, ikirahuri cyometseho, ikirahuri gikingira, ikirahuri gike-e, ikirahure gikonje, ikirahuri cyanditseho silikisi
• Ikirahuri kidasanzwe: ikirahure kitagira umuriro, ikirahure kitagira amasasu
Ingano yihariye irahari
• Ibyuma bya Hoppe byo mu kidage
• Ibyuma bya SIEGENIA byo mu Budage
• Ibyuma bya ROTO byo mu Budage
• Ibyuma bya GEZE byo mu Budage
• Ubushinwa bwa mbere ibikoresho bya SMOO
• Ubushinwa buza ku bikoresho bya KINLONG
• Ikiranga wenyine-NORTH TECH
Ibicuruzwa birambuye
Ibicuruzwa
Amajyaruguru ya Tech Aluminium Yambaye Igiti Casement Windows ihuza ibintu byiza byibiti na aluminiyumu mu isegonda kugeza kuri imwe, sisitemu yo hejuru.Ihuriro ryubukorikori buhebuje, imikorere yubushyuhe nigihe kirekire biramba bituma amadirishya ya aluminiyumu yimbaho nziza kumazu meza, amazu ya pasiporo n'imishinga yububiko bugezweho.Ifite igitambaro kimwe gifatanye gifungura uhagaritse inzira.Amadirishya yacu ya aluminiyumu yometseho idirishya ryoroshye biroroshye gukora hamwe no guhinduranya urutoki, no gukora neza ahantu bigoye kugera.
Amadirishya ya aluminiyumu yambaye ibiti bifite ibiranga imbaraga zikoresha ingufu, ziramba, kandi zitandukanye.Bahujwe hamwe nimbuto ziteye imbere imbere, idirishya rya aluminium yambaye casement ni amahitamo azwi murugo cyangwa ba nyiri ubucuruzi bashaka gukoraho kijyambere hamwe na ambiance ya kera.
Haba kubaka inzu nshya, kuvugurura cyangwa kwagura, Amajyaruguru ya Tech Aluminium Clad Wood Casement Window ikwiranye nibisabwa byose.Dutanga guhinduka kwa porogaramu, igishushanyo n'ubunini;ubu bwoko bwidirishya nabwo bufite uburyo bugezweho bwo gukaraba uburyo busanzwe bwo korohereza windows yawe isukuye imbere murugo rwawe.
Ultra-urambuye ya aluminiyumu hanze yidirishya rya Aluminium Clad Wood Casement irangirizwa mu irangi ryo mu rwego rwubucuruzi bivuze ko atari ubu buryo bwo kubungabunga hafi gusa ahubwo binatanga imbaraga zo guhangana no kuzimangana no kuguruka, bikaguha kumva no kureba. Windows nshya umwaka utaha.
Kugirango idirishya ryawe rihinduke impamo Impuguke za Tech Tech Architecture mu nzu zizagufasha mugushushanya no kwishyiriraho Windows ya Aluminium Clad Wood Casement Windows.Serivisi imwe ihagarara irahari harimo ubushakashatsi kumurongo, gushushanya ibicuruzwa kugirango ubashe kwiyumvisha ibyavuyemo hamwe ninama yo kwerekana ibyumba byashyigikiwe na Tech ya ruguru mumazu yabashushanyije.Amahitamo azwi mubakiriya bacu b'indahemuka ni ukubona serivise yuzuye yo kwishyiriraho.


text:
Inyigisho yo kuwa gatatu w’Ivu. Umwaka B; tariki ya 18/03/2015
Amasomo: Yow 2, 12-18; Zab 50,3-4,5-6ab,12-13,14.17; 2Kor 5, 20- 6,2; Mt 6,1-6.16-18
Maze So umenya ibyihishe, azabikwiture.
Bavandimwe, Igisibo dutangiranye n’uyu wa gatatu w’ivu, dusanzwe tuzi uko tugomba kwitwara : dusabwa kwisubiraho twanga icyaha kandi turangwa n’ibikorwa byiza nko gutanga imfashanyo y’abakene, isengesho ndetse no kwigomwa bijyana no gusiba.
Ivanjili yatugiriye inama z’uko twabaho muri iki gihe, tukagira ibikorwa bifatika twiyemeza gukora mu bwiyoroshye maze Imana ibona ibyihishe akaba ariyo itwitura ku byiza tuba twakoze. Si ngombwa ko twiyerekana cyane mu byiza dukora kuko byatuviramo kwirata. Ivanjili yageze naho utubwira ko ikiganza cy’ibumoso kitakagombye kumenya igikozwe n’icy’iburyo!
Ariko se wowe muvandimwe, Ni iki cyihariye wumva uzakora muri iyi minsi 40 y’igisibo? Fata aka kanya ugire icyo uteganya kandi wiyemeze kuzagikora rwose; kuburyo utazasigarira aho, maze igisibo kikagusiga uko kigusanze!
Birakwiye ko mu isengesho ryacu: turi twenyine cyangwa mu ikoraniro, mu bikorwa byo gusiba, mu bikorwa by’urukundo; twabikora kubera Yezu. Ibikorwa byiza dukora dukwiye kubiterwa n’urukundo dufitiye Kristu, tudategereje gukomerwa amashyi ; ahubwo tukanezezwa no gushimwa n’Imana yonyine. N’ubwo kenshi bitagaragarira amaso y’abantu , gushimwa n’Imana nibyo by’ingenzi.
Akenshi dutwarwa no kugaragariza abandi ko turi indashyikirwa, dukora icyiza ngo dushimwe n’abantu! Ariko uyu munsi duhamagariwe gushaka uko ibyo bikorwa byaduhuza n’Imana; cyane cyane muri iki gisibo. Nyagasani arahari kandi abona ibyo tubamo n’ibyiza byose dukora, kandi ibyo nibyo by’igiciro gikomeye kurusha gusingizwa n’abantu.
Icyo Imana idutegerejeho muri iki gisibo ni uko “dutanga” kubyo dutunze tuzirikana bagenzi bacu bafite ibibazo, kandi barahari benshi; ni uko “dusenga” tukisabira kugumana nayo muri iki gihe kurusha uko byari bisanzwe; ni uko “ dusiba” tukagira ibyo twibuza mubyahoraga bitunezeza mu minsi isanzwe.
Mu gihe cy’igisibo, Imana yongera kuduha amahirwe yo kwicuza. Ni igihe Imana ishaka kutugaragariza impuhwe zayo zitagira urugero. Umuhanuzi Yoweli yatubwiye icyo Uhoraho yifuza, ati: “nimungarukire n’umutima wanyu wose… nimushishimure imitima yanyu, maze mugarukire Uhoraho, Imana yanyu, kuko agwa neza akagira impuhwe”.
Dusabirane muri iki gisibo, Imana izakomeze kutuba hafi, itwereke inzira zayo maze natwe tuyikundire muri uru rugendo rw’iminsi mirongo ine rugana Pasika, dukore ibiyishimisha kandi biyihesha ikuzo.
Nyagasani Yezu abane namwe!
Padiri Yohani Mariya Vianney NTACOGORA


text:
Kuri uyu wa 31 Ukwakira, Umwepiskopi wa Diyosezi ya Nyundo, Nyiricyubahiro Musenyeri Anaclet MWUMVANEZA akikijwe n’abasaserdoti, yafunguye ku mugaragaro umwaka w’amashuri wa 2021-2022 mu Iseminari Nto yaragijwe mutagatifu Piyo wa cumi ya Nyundo. Uwo muhango wabereye mu Gitambo cy’ukaristiya cyaturiwe muri Shapeli ya Seminari, witabirwa n’abasaserdoti, abarezi n’abakozi ba Seminari.
Amasomo matagatifu twazirikanye ni ay’icyumweru cya 31 mu byumweru bisanzwe by’umwaka wa Liturjiya B. Isomo rya mbere ryavuye mu gitabo cy’Ivuguramategeko (Ivug 6, 2-6); Zaburi yaherekeje isomo rya mbere ni iy’199 (118); Isomo rya kabiri ryavuye mu ibaruwa yandikiwe Abahebureyi (Heb 7, 23-28) naho Ivanjili ni iya Mutagatifu Mariko (Mk 12, 28b-34). Mu nyigisho ye, Nyiricyubahiro Musenyeri Anaclet MWUMVANEZA yagarutse ku mugenzo mwiza mbonezamana ugomba kuranga abakristu bose ariko by’umwihariko abaseminari n’abarezi babo. Nk’uko amasomo matagatifu yabigarutseho, uwo mugenzo mbonezamana ni ugukunda Imana na mugenzi wacu. Urwo rukundo kandi rugomba kurenga imipaka kandi rukitangira abandi.
Mbere y’uko Igitambo cy’Ukaristiya gihumuza, hakurikiyeho gutega amatwi ijambo ry’umuseminari uhagarariye abandi, iry’uhagarariye abarezi bakorera ubutumwa mu Iseminari, irya Padiri mukuru wa Seminari, n’ijambo nyamukuru ry’Umwepiskopi.
Mu ijambo rye, uhagarariye abaseminari, Eugène RUSANGANIRA yashimiye Imana ko batangiye neza umwaka w’amashuri wa 2021-2022. Yibanze cyane cyane ku nkingi eshatu zubakiweho ubuzima bwa Seminari. Izo ni ubuzima bwa roho, ubuzima bw’amasomo n’ubuzima rusange. Ku bijyanye n’ubuzima bw’amasomo yashimiye Umwepiskopi udahwema gukora uko ashoboye kugirango Seminari ibashe kubabonera ibyangombwa byibanze bibafasha kwiga neza. Yashimiye kandi abasaserdoti n’abarezi ubwitange bwabo mu kurera abaseminari. Ibyo bigaragarira mu musaruro w’ibizamini bya Leta. Uhagarariye abseminari yavuze ko n’ubwo ibyinshi bimeze neza, bagifite imbogamizi zimwe na zimwe mu myigire. Zimwe muri zo ni nko kutabonera ku gihe ibitabo, murandasi idahagije, mudasobwa nkeya ugereranyije n’abaseminari bazikoresha. Nubwo ibyo bitaracyemuka yijeje Umwepiskopi n’abarezi ko bazakomeza gukoresha bike bafite kandi baharanira gutsinda neza no guhesha ikuzo Seminari.
Mu buzima bwa roho, yashimiye Umwepiskopi uhora abazirikana akabashakira abasaserdoti babafasha mu kwitagatifuza. Yavuze ko Seminari yabashyiriyeho uburyo buhagije bwo kwitagatifuza. Twavuga nk’Igitambo cy’Ukaristiya, kujya mu miryango n’amakoraniro y’abasenga kandi ibyo byose bakaba babifashwamo na Musenyeri Jean Baptiste KAROGOYA ushinzwe ubuzima bwa Roho mu Iseminari. Agaruka kubijyanye n’ubuzima busanzwe, yavuze ko abaseminari bameze neza kandi banabishimira ubuyobozi bwa Seminari n’Umwepiskopi.
Asoza ijambo rye, yagejeje ku Mwepiskopi ibyifuzo by’abaseminari. Ibyo yagarutseho cyane ni ibibuga by’imikino bidahagije ugereranyije n’umubare w’abaseminari; ikindi ni uko ibihari nabyo bimwe muri byo bidatunganyije. Yashoje yizeza Umwepiskopi ko muri uyu mwaka baziga neza kandi bakarangwa n’imyitwarire myiza ikwiriye umuseminari.
Bwana Jean Bonheur NDUWUMUGABO wavuze mu ijwi ry’abandi barezi, nawe yashimiye Imana ko umwaka w’amashuri wa 2021-2022 watangiye neza. Yashimiye kandi Umwepiskopi udahwema kubaba hafi akabagira inama zubaka kandi zibafasha mu guteza imbere ireme ry’uburezi mu Iseminari. Yijeje ubuyobozi bwa seminari n’Umwepiskopi ko we na bagenzi be bazakomeza gufatanya n’ubuyobozi bwa Seminari kurangiza neza umurimo wayo wo kurera abazaba abasaserdoti n’abakristu beza.
Nyakubahwa Padiri mukuru wa Seminari, Padiri Jean Bosco NYIRIBAKWE MATABARO, yashimiye Imana ko batangiye neza umwaka w’amashuri 2021-2022 kandi yizera ko bazanawusoza neza. Yashimiye Umwepiskopi uhora azirikana Seminari kugirango irerere Kiliziya n’Urwanda. Yanamushimiye uruhare rwe mu gushakira abaterankunga abaseminari batishoboye kugirango bashobore kwishyura amafaranga y’ishuri. Yavuze ko icyo Seminari iharanira ari ugutanga uburere bwiza, kurera umuseminari ufite ubumuntu n’igihagararo binogeye Imana n’abantu. Yibukije abarezi by’umwihariko ko Seminari irera abitegura kuzaba abasaserdoti bityo abarezi nabo bakaba basabwa gutanga uburere bufasha abaseminari kuzaba mbere na mbere abasaserdoti beza n’abakristu beza. Yijeje Umwepiskopi ko afatanyije n’abandi basaserdoti n’abarezi bazakomeza kwihatira gufasha abaseminari gukura mu bwenge no kuri roho. Kuri iyi ngingo yasabye Umwepiskopi ko bishobotse abasaserdoti bakorera ubutumwa hafi ya Seminari bajya babafasha mu kwita ku baseminari ku bijyanye n’ubuzima bwa roho. Asoza yasabye abaseminari kurangwa mbere na mbere n’urukundo bazirikana isano isumba iy’amaraso bafitanye nk’uko icyerecyezo cy’ubutumwa cy’uyu mwaka cyibidushishikariza kigira kiti : « TURUSHEHO KWIMAKAZA ISANO IHEBUJE DUFITANYE N’IMANA N’ABAVANDIMWE DUHEREYE IWACU MU RUGO». Ikindi yabasabye abaseminari ni ukurangwa n’ikinyabupfura n’imyitwarire myiza. Yabwiye abarezi ko Seminari yiteguye kubaba hafi ibashakira ibyangombwa bibafasha mu butumwa bwabo bwo kurera .
Mu ijambo nyamukuru, Nyiricyubahiro Musenyeri Anaclet MWUMVANEZA, Umwepiskopi wa Diyosezi ya Nyundo, yashimiye Imana ko abaseminari batangiye neza umwaka w’amashuri 2021-2022 babifashijwemo n’abasaserdoti n’abarezi babo. Yasabye ko bakomeza gufasha abaje mu mwaka wa mbere bakabamenyereza neza kugirango nabo bakomeze kwiga neza. Umwepiskopi yavuze ko aterwa ishema no kugira urugo nka Seminari rurera abitegura kuzaba abasaserdoti n’abayobozi b’igihugu b’ejo hazaza. Yaboneyeho gushimira abasaserdoti bahawe ubutumwa bwo kurera abaseminari ko babwakiriye neza. Abo ni Padiri Jean Bosco NYIRIBAKWE MATABARO, Padiri mukuru wa Seminari na Musenyeri Jean Baptiste KAROGOYA ushinzwe ubuzima bwa roho mu Iseminari. Agaruka kubyifuzo byatanzwe n’uwavuzwe mu ijwi ry’abaseminari cyane ibitabo bitabonekera igihe, murandasi idahagije n’ibibuga bidatunganyijwe, yababwiye ko ubushobozi nibuboneka bizakemurwa ariko hagati aho Seminari yashaka ubundi buryo bworoshye yaba ikoresha kugirango bimwe muri byo bishakirwe umuti nko gufotora ibitabo cyangwa kubishakira kuri murandasi. Yasabye kandi abaseminari kurangwa n’imyitwarire myiza, bakirinda kurushya abarezi babo. Yabibukije ko umuseminari witwara neza arangwa n’imyigire myiza bityo akanatsinda neza. Yasabye abarezi nabo kurangwa n’ubwitange bagakunda abo barera bagafasha n’abo barera kubakunda.
Dusoza twabibutsa ko uyu mwaka w’amashuri wa 2021-2022, Seminari Nto ya Nyundo itangiranye abaseminari 374. Ifite abasaserdoti 7 bakoreramo ubutumwa n’umuseminari mukuru ushinzwe imyitwarire y’abaseminari. Ifite kandi abarimu b’abalayiki 15 n’abarimu b’abapadiri 3 bigisha ariko bataba mu Isemnari.
Padiri Jean Paul SEBAGARAGU